Ηλεία: Επόμενος «σταθμός» των αγροτών τα ταμεία του νοσοκομείου Πύργου! - PatrisNews - Εφημερίδα Πατρίς Ηλείας\nΗλεία: Επόμενος «σταθμός» των αγροτών τα ταμεία του νοσοκομείου Πύργου!\n26 Ιανουαρίου 2014 - 14:40 25 Δεκεμβρίου 2016 - 01:59 Δεν επιτρέπεται σχολιασμός στο Ηλεία: Επόμενος «σταθμός» των αγροτών τα ταμεία του νοσοκομείου Πύργου!\nΕύφλεκτη ύλη για «αναζωπύρωση» του αγροτικού μετώπου σε ολόκληρη την περιφέρεια συνιστά το κυβερνητικό εγχείρημα για τη φορολόγηση των αγροτών.\nΔυναμικές ήταν οι κινητοποιήσεις των αγροτών με πρωτοβουλία της ΟΑΣΗ προχθές το πρωί και στον Πύργο.\nΟι αγρότες από τα ξημερώματα προχώρησαν σε κατάληψη της Εφορίας σε ένδειξη διαμαρτυρίας, ενώ ακολούθησε πορεία στους κεντρικούς δρόμους του Πύργου με «σταθμούς» τα υποκαταστήματα της πρώην ΑΤΕ και τα γραφεία της ΕΑΣ Ηλείας Ολυμπίας.\nΣε θέση μάχης και οι αγρότες μέλη της Ομοσπονδίας Αγροτικών Συλλόγων Ηλείας από την ευρύτερη περιοχή οι οποίοι απέκλεισαν το πρωί τη ΔΟΥ Αμαλιάδας και δεν επέτρεψαν στους υπαλλήλους να μεταβούν στα γραφεία τους, διαμαρτυρόμενοι για τα μέτρα σε βάρος του κλάδου.\nΟι αγρότες άφησαν τα τρακτέρ τους στο μπλόκο της Μαραθιάς και από νωρίς το πρωί συγκεντρώθηκαν έξω από το κτίριο της ΔΟΥ Αμαλιάδας και κατέλαβαν την κεντρική είσοδο.\nΕπόμενη κινητοποίηση των αγροτών την Τρίτη το πρωί στο νοσοκομείο Πύργου. Όπως τόνισε ο πρόεδρος της ΟΑΣΗ Χρήστος Γιαννόπουλος στις 8 το πρωί θα γίνει συγκέντρωση στο χώρο των ταμείων του νοσοκομείου ως απάντηση για τα χαράτσια που καλούνται να πληρώσουν οι αγρότες για τη νοσηλεία τους.


BELCANDO FINEST LIGHT 4KG Pet Heart Shop\nΠόντοι Επιβράβευσης: 251\nΟλιστικη ξηρα τροφη Belcando Finest Light. Για ενήλικους, υπέρβαρους ή μεγάλης ηλικίας σκύλους μικρών και μεσαίων φυλών. Νόστιμο, ικανοποιητικό και υγιεινό χάρη στις επιλεγμένες πρώτες ύλες. Η νόστιμη πάπια και το συκώτι τονώνουν την όρεξη του σκύλου. Οι καρποί βρώμης προωθούν αίσθημα του κορεσμού και είναι πλούσιες σε απαραίτητα λιπαρά οξέα, όπως και οι καρποί Κία, οι οποίοι προάγουν την υγιή πέψη. Η ιδανική περιεκτικότητα πρωτεϊνών και λίπους κάνει την BELCANDOR FINEST LIGHT ιδιαιτέρως κατάλληλη για σκύλους με χαμηλή δραστηριότητα, υπέρβαρους αλλά και για μεγάλους σε ηλικία σκύλους. Ένα ιδιαίτερα υψηλό ποσοστό ακατέργαστων ινών διατηρεί ή μειώνει το βάρος ευκολότερα, ενώ ο σκύλος εξακολουθεί να είναι ικανοποιημένος. Τα χαμηλότερα επίπεδα φωσφόρου και νατρίου ανακουφίζουν τα νεφρά από το στρες.\nΣυστατικά: Ρύζι, Αλεύρι βρώμης για ζωοτροφές (20%), Άμυλο πατάτας, Αφυδατωμένο κρέας πάπιας (10%), Αφυδατωμένο κρέας πουλερικών με μικρή περιεκτικότητα τέφρας (5%), Φλυοί βρώμης, Ήπαρ πουλερικών υδρολυμένο (4%), Ρέγκα αφυδατωμένη (2,5%), Αλεσμένοι πυρήνες σταφυλιών, Ζύμη ζυθοποιίας αποξηραμένη, Αποξηραμένοι λοβοί χαρουπιών, Πούλπα αποξηραμένων τεύτλων αποσακχαροποιημένη, Λιπαρά πουλερικών, Φυτικά έλαια (φοινικέλαιο, λάδι καρύδας), Καρποί Chia (1,5%), Φωσφορικό διασβέστιο, Χλωριούχο νάτριο, Χλωριούχο κάλιο, Βότανα αποξηραμένα (Σύνολο 0,2%: Φύλλα τσουκνίδας, Ρίζες γεντιανής, Κενταυροβότανα, Χαμομήλι, Μάραθο, Κύμινο, Ιξοβότανα, Αχιλλειοβότανα, Φύλλα βατομουριάς), Yucca schidigera.\nΕτικέτες: BELCANDO, FINEST, LIGHT, 4KG, Ξηρά, Τροφή, Σκύλου


Στο Σεβεροντονέτσκ η ύστατη μάχη για το Ντονμπάς - Όπλα μεγάλης εμβέλειας ζητά η Ουκρανία - Newshub.gr\nΣτο Σεβεροντονέτσκ η ύστατη μάχη για το Ντονμπάς - Όπλα μεγάλης εμβέλειας ζητά η Ουκρανία\nΣτην πόλη Σιβεροντονέτσκ της ανατολικής Ουκρανίας παραμένουν στραμμένα τα βλέμματα καθώς, όπως όλα δείχνουν, η μοίρα της θα καθορίσει σε μεγάλο βαθμό την τύχη του Ντονμπάς και, συνεπώς, την εξέλιξη του πολέμου.\nΟι ουκρανικές δυνάμεις έχουν ακόμη τον έλεγχο της βιομηχανικής ζώνης και γειτονικών περιοχών του Σιβεροντονέτσκ της ανατολικής Ουκρανίας και η κατάσταση είναι «δύσκολη, αλλά διαχειρίσιμη», δήλωσε ο δήμαρχος της πόλης Ολεξάντρ Στριούκ.\nΟι γραμμές άμυνας αντέχουν, παρά τον σφοδρό ρωσικό βομβαρδισμό, αλλά πλέον είναι αδύνατη η απομάκρυνση των αμάχων.Περί τους 10.000 πολίτες παραμένουν στην πόλη, η οποία αποτελεί το επίκεντρο της ρωσικής επίθεσης στην Ουκρανία.\nΝωρίτερα, ο κυβερνήτης του Λουχάνσκ Σέρχι Γκαϊντάι είχε δηλώσει ότι οι οδομαχίες μαίνονται στο Σιεβιεροντονέτσκ και οι ρωσικές δυνάμεις καταστρέφουν «οτιδήποτε μπορεί να χρησιμοποιηθεί για την άμυνα».\nΟι ρωσικές δυνάμεις βομβαρδίζουν τις περιοχές της στρατηγικής σημασίας πόλης που βρίσκονται ακόμη υπό ουκρανικό έλεγχο, αλλά οι ουκρανικές δυνάμεις θα είναι σε θέση «να καθαρίσουν» όταν θα παραλάβουν συστήματα πυροβολικού μεγάλης εμβέλειας, δήλωσε ο κυβερνήτης.\nΟι ουκρανικές δυνάμεις θα μπορούσαν να ανακαταλάβουν την πόλη «σε 2, 3 ημέρες», μόλις θα έχουν στη διάθεσή τους τα δυτικά συστήματα πυροβολικού μεγάλης εμβέλειας, δήλωσε ο Σέρχι Γκαϊντάι.\nΟι ρωσικές δυνάμεις προσπαθούν να καταλάβουν την βιομηχανική πόλη της ανατολικής Ουκρανίας εδώ και εβδομάδες. Η πόλη είναι σημαντική για τον συνολικό έλεγχο της κοιλάδας του Ντονμπάς. Σύμφωνα με τον κυβερνήτη του Λουχάνσκ, οι ρωσικές δυνάμεις έχουν κερδίσει έδαφος τις τελευταίες ημέρες και ελέγχουν «μεγάλο μέρος της πόλης».\nΗ Ουκρανία ζητά επιμόνως από τις δυτικές χώρες πυραυλικά συστήματα πολλαπλής εκτόξευσης μακρού βεληνεκούς. Οι ΗΠΑ έχουν ανακοινώσει την αποστολή τεσσάρων συστημάτων Himars, υψηλής ακρίβειας και ακτίνας δράσης 80 χιλιομέτρων, δηλαδή λίγο μεγαλύτερου βεληνεκούς από τα αντίστοιχα ρωσικά οπλικά συστήματα, σύμφωνα με τους ειδικούς.\nΌμως η Ουάσινγκτον δηλώνει πως θέλει να βεβαιωθεί ότι οι ουκρανοί στρατιώτες είναι σε θέση να χρησιμοποιήσουν σωστά τα όπλα αυτά πριν στείλει περισσότερα, σύμφωνα με τον αρχηγό του γενικού επιτελείου των αμερικανικών ενόπλων δυνάμεων στρατηγό Μαρκ Μίλεϊ.\nΜιλώντας χθες για την μάχη στο Σιεβιεροντονέτσκ , ο πρόεδρος της Ουκρανίας δήλωσε ότι «πρόκειται για μία πολύ σκληρή μάχη, πιθανότατα μία από τις σκληρότερες του πολέμου...Από πολλές απόψεις, η τύχη του Ντονμπάς μας κρίνεται εκεί».\nΠροειδοποίηση Ζελένκσι για κίνδυνο λιμοκτονίας\nΚι ενώ οι μάχες για τον έλεγχο στα ανατολικά συνεχίζεται, ο Ουκρανός πρόεδρος Βολοντίμιρ Ζελένσκι προειδοποίησε σήμερα, Πέμπτη, ότι εκατομμύρια άνθρωποι κινδυνεύουν να λιμοκτονήσουν εξαιτίας του αποκλεισμού από την Ρωσία των ουκρανικών λιμανιών στη Μαύρη Θάλασσα.\n«Αυτό σημαίνει ότι δυστυχώς μπορεί να υπάρχει έλλειψη προϊόντων σε δεκάδες χώρες ανά τον κόσμο. Εκατομμύρια άνθρωποι κινδυνεύουν να λιμοκτονήσουν, αν συνεχιστεί ο ρωσικός αποκλεισμός της Μαύρης Θάλασσας», είπε ο ουκρανός πρόεδρος.


ΕΟΔΥ: 816 κρούσματα σήμερα 6/1 και 48 νεκροί - Sputnik Ελλάδα\n19:04 21 ΙΑΝΟΥΑΡΙΟY 2021\n17:31 06.01.2021 (ΕΝΗΜΕΡΩΘΗΚΕ 17:42 06.01.2021) Λήψη σύντομου url\nΚάτω από το «όριο» των 400 έπεσε σήμερα ο αριθμός διασωληνωμένων ενώ σε σχέση με το περασμένο 24ωρο αυξήθηκε εκ νέου ο αριθμός των νεκρών.\nΜικρή πτώση σημείωσαν σήμερα τα κρούσματα, αλλά και ο αριθμός των διασωληνωμένων από την COVID-19 σύμφωνα με τη νέα ενημέρωση του Εθνικού Οργανισμού Δημόσιας Υγείας.\nΕιδικότερα, ο ΕΟΔΥ ανακοίνωσε 816 νέα κρούσματα της λοίμωξης του νέου κορωνοϊού (COVID-19), εκ των οποίων 24 εντοπίστηκαν κατόπιν ελέγχων στις πύλες εισόδου της χώρας.\nΠαγώνη: «Δεν είναι lockdown αυτό»\nΑναφερόμενη στην απαγόρευση κυκλοφορίας η πρόεδρος των νοσοκομειακών γιατρών Αθήνας και Πειραιά, Ματίνα Παγώνη σχολίασε, μεταξύ άλλων μιλώντας στο ΣΚΑΪ, πως «δεν είναι lockdown αυτό, ο κόσμος είναι έξω».\nΗ ίδια πρόσθεσε πως «δεν αποκλείεται σκληρό lockdown».\nΕν τω μεταξύ, ενδεχόμενη αύξηση των κρουσμάτων προσεχώς λόγω γιορτών φοβούνται οι ειδικοί. Με την εορταστική περίοδο να οδεύει στο τέλος της, ενδεχόμενη άνοδος στον αριθμό των κρουσμάτων αναμένεται να φανεί στο διάστημα 8-15 Ιανουαρίου οπότε και συμπληρώνονται 14 μέρες από τα Χριστούγεννα και την Πρωτοχρονιά, αντίστοιχα.\nlockdown, COVID-19, κορονοϊός, κρούσματα Ελλάδα, κρούσματα σήμερα, κρούσματα


Μια ζωή ποδήλατα\nΜια ζωή ποδήλατα\nΜια συνομιλία με τη ζωγραφική του Man Ray\nΠοδήλατα που λιάζονται στα κάγκελα και πιάνουν την κουβέντα… σου ‘χει τύχει; «Όχι ο δικός μου έχει φάει πολύ τελευταία, η δικιά μου δε με λαδώνει, δε με γυαλίζει, μ’ αφήνει μόνο στη βροχή για να σκουριάσω». Κάθομαι κι ακούω κι αποκρυπτογραφώ. Παράπονα, παινέματα, προβεβλημένες ενοχές πάνω σε δύο ρόδες. Μια μέρα έπιασα τον δικό μου να εξιστορεί με μαεστρία όλη μου τη ζωή. Μια ζωή ποδήλατα:\n«Η απόφαση πάρθηκε έναν παλιό Σεπτέμβρη που εγκλωβισμένη σε ταξί έκανε ένα δίωρο να διασχίσει δύο δρόμους. Και το ραντεβού περίμενε στημένο… κι ο έρωτας βιαζότανε να ζήσει. Αν είχε τώρα ένα ποδήλατο… σκέφτηκε… σλάλομ θα έκανε ανάμεσα στ’ αμάξια. Ήταν μαύρο και τον λέγανε Νικόλα.\n»Ο Νικόλας την άντεξε για ένα χρόνο. Υπομονετικός περίμενε να τελειώσει βάρδιες, καφέδες και μαθήματα. Άκουγε μονολόγους και παράφωνες καντάδες, όνειρα, τσατίλες και χαρές που κάναν τις ακτίνες του λάμπουν. Μια πόρτα έφαγε μόνο κατακούτελα και λίγα φούιτ που του ξεφούσκωναν το ηθικό. Ένα απόγευμα δεν ήτανε στη θέση του. Με γοερό κλάμα τον αναζήτησε παντού… μα κείνος άφαντος.\n»Αφού πέρασε το πένθος ερωτεύτηκε τον Αγγελή. Είχε και πράσινο αυτός, πιο γερός, πιο ακριβός, πιο ταξιδιάρης. Μέχρι και στα Χανιά την ακολούθησε ο Αγγελής, της βρήκε σπίτι στην οδό Αγγέλων, πλάι στη «Γωνιά των Αγγέλων», το μαγαζί ενός ακόμη Άγγελου. Τόσοι Άγγελοι μαζί να τη φυλάνε. Πόσο ελεύθερος ένιωθε εκεί… χωρίς καυσαέρια, ούτε κλειδαριές, ούτε κολώνες να τον δένουν. Κι ήρθανε χρόνια δίσεκτα, μήνες κατακαημένοι… κι ούτε τον Αγγελή δεν ήθελε να βλέπει. Έστεκε στην είσοδο μιας πολυκατοικίας και μαραίνονταν. Όταν το ‘σκασε, πήρε την ευθύνη πάνω της και τα δάκρυα ρουφήχτηκαν πίσω πριν ακόμα ξεμυτίσουν.\n»Επόμενος ήταν ο Ακύλας. Ήθελε, λέει, φίλο στιβαρό που να κυλάει. Σταυρούπολη Χαριλάου Καλαμαριά κυλούσε ο Ακύλας κι έπαιρναν αέρα τα πετάλια του. Μεγάλος γυναικάς. Στα δικάβαλα έκανε κορίτσια να ουρλιάζουν. Τα βράδια την έβγαζε μπροστά από την τροχαία… ποιος να τον πειράξει; Ώσπου η τροχαία μεταφέρθηκε και την άλλη μέρα την περίμενε ένα λείψανο δεμένο, χωρίς ρόδες, σέλα και τιμόνι.\n»Μετά ήρθε ο Νικήτας. Γεννημένος νικητής. Ασημί και κόκκινος, γυαλιστερός. Μαζί σκίζανε τους δρόμους για πολύ καιρό. Είχε και καλάθι αυτός… στρίμωχνε πάνω το Μαγιάκι και βολτάρανε στην πόλη. Ο αέρας της σήκωνε τ’ αυτιά και με μουσούδα βουτηγμένη στο τοπίο, ρουφούσε μυρωδιές. Αυτός πρωτοστατούσε σε πορείες… φωτογραφιζόταν για περιοδικά κι όταν η Μάγια έσερνε, πίσω του τρέχαν σερνικά. Τον Νικήτα τον έχασε στην Τσιμισκή. Ένα βράδυ που την πόνεσε πολύ.\n»Ήρθαν κι άλλοι δανεικοί περαστικοί... ένας Σήφης, μια Ευτέρπη. Κι έπειτα εγώ. Με φωνάζει Ντάνυ γιατί, λέει, είμαι απέραντος γαλάζιος και σπαστός. Άβυσσος το μυαλό της. Με λέει και Κουτσομπόλη. Ανεβοκατεβαίνω σκάλες, τρυπώνω σε διαμερίσματα και μαγαζιά, μπαίνω στο θέατρο και παρακολουθώ την πρόβα. Αυστηρός και καλομαθημένος. Απαίτησα πέταλο ακριβό αν θέλει να γεράσουμε μαζί… Στο μπατζάκι της αφήνω πάντα μια μικρή υπογραφή… να με κουβαλάει σαν γράσο όταν δεν την κουβαλώ εγώ. Αυτή θυμώνει μα καταβάθως της αρέσει…»\nΠοδήλατα που λιάζονται στα κάγκελα και πιάνουν την κουβέντα… σου ‘χει τύχει; Χαϊδεύω το τιμόνι του κι αυτός υποκλίνεται θεατρικά. Χαιρετά με μια ροδιά τους φίλους του και χανόμαστε αγκαλιά στην κίνηση. Σύντροφοι στο δρόμο και στα όνειρα.


Η ΦΑΡΜΑΚΟΓΛΩΣΣΑ ΚΙΡΚΗ: Το κλείνει το Mega ο Παππάς, αλλά αφήνει τον ΣΚΑΪ ανοιχτό-Του Δημήτρη Κανελλόπουλου\nΤο κλείνει το Mega ο Παππάς, αλλά αφήνει τον ΣΚΑΪ ανοιχτό-Του Δημήτρη Κανελλόπουλου\nΜισές δουλειές από τον υπουργό Επικρατείας Νίκο Παππά, μόνο στο Mega βάζει λουκέτο και όχι και τον ΣΚΑΪ που παρουσιάζεται εξίσου αντικυβερνητικός.\nΜα πως ΔΕΝ τα κατάφερε και αυτός έτσι;\nΣε ένα πράγμα (εντάξει και κάποια ακόμα) έμεινε πιστή η κυβέρνηση στις προεκλογικές της δεσμεύσεις: αυτό με τις τηλεοπτικές άδειες.\nΤο έλεγε πριν, το λέει και τώρα, προχωράει σύμφωνα με τις εξαγγελίες της και βλέπουμε.\nΤώρα αν οι άδειες θα έπρεπε να είναι περισσότερες από τέσσερις είναι άλλο θέμα συζήτησης.\nΠάντως η αγορά τώρα δεν σηκώνει ούτε δύο-τρία κανάλια, πόσω μάλλον και περισσότερα.\nΤέλος πάντων, διαμαρτύρεται σήμερα το ΒΗΜΑ στο κεντρικό του άρθρο παρομοιάζοντας τον Νίκο Παππά με τον Ερντογάν.\nΚαι τον κατηγορεί με ένα βιαστικό, κακογραμμένο και με λάθη άρθρο του για τον αποκλεισμό του Mega από το διαγωνισμό.\n«Έτσι αφού περιόρισαν με τα δικά τους αυθαίρετα και απολύτως αντιδημοκρατικά κριτήρια τις άδειες σε τέσσερις, χθες απαλλάχθηκαν από το διακηρυγμένο εχθρό τους, το Μέγκα», γράφει.\n«Το παλαιότερο, το πιο δυναμικό τηλεοπτικό μέσο, για μια σειρά τυπικούς λόγους που προσφέρθηκαν ως άλλοθι, κόπηκε από τη συνέχεια της διαδικασίας. Αφού προσπάθησαν με διάφορες υπόγειες μεθοδεύσεις να το καθυποτάξουν και απέτυχαν, κατάφεραν, έτσι πιστεύουν τουλάχιστον, να το οδηγήσουν σε κλείσιμο».\nΩραία όλα αυτά που γράφει ο... Σταύρος Ψυχάρης, αλλά δεν μας λέει γιατί ο ίδιος, ως ιδιοκτήτης του Mega, δεν πληρώνει τον κόσμο στο κανάλι.\nΓιατί δεν προχώρησαν στην αύξηση του Μ.Κ. που όλο την έκαναν και ποτέ δεν έγινε;\nΗ μία «σειρά τυπικοί λόγοι» που λέει το ΒΗΜΑ είναι καταρχάς τα 130 εκατομμύρια ευρώ που χρωστάει το κανάλι στις τράπεζες.\nΝομίζει ο κ.Ψυχάρης πως απευθύνεται σε αφελείς (αναγνώστες).\nΤώρα τα υπόλοιπα που γράφει για το πόσο «σταθμό στην ιστορία της ελληνικής τηλεόρασης» αποτέλεσε το Mega, ας ψάξει στο μακρινό παρελθόν και όχι στα τελευταία χρόνια της προπαγάνδας.\nΚαι του πιο τραγικού δελτίου ειδήσεων.\n«Στην Ελλάδα ο υπερασπιστής της δημοκρατικής νομιμότητας κ. Παππάς, προχωρά στην υλοποίηση του δικού του οράματος την εξαφάνιση όσων σταθμών δεν ανταποκρίνονται στα δικά του ενημερωτικά πρότυπα», σημειώνει το ΒΗΜΑ.\nΒέβαια μόνο το Mega εξαφανίζεται, όλοι οι άλλοι συνεχίζουν κανονικά.\nΤώρα τι σόι όραμα είναι αυτό που περιορίζεται σε ένα μόνο... λουκέτο, δεν χρειάζεται νομίζω να το αναλύσουμε.


Χαλαρώστε σε 5 διαφορετικές θέσεις!\nΓωνιακός Καναπές με ηλεκτρικό μηχανισμό!\nΚρεβατοκάμαρες, γωνιακοί καναπέδες, τραπεζάκια σαλονιού, συνθέσεις σαλονιού και όλα τα έπιπλα σπιτιού που αναζητάτε θα τα βρείτε στην εταιρεία Souxlakis. Στο κατάστημά μας θα βρείτε όλη τη γκάμα επίπλων άριστης ποιότητας από κλασσικά, νεοκλασσικά, μοντέρνα, design κομμάτια, προσεγμένα ως την τελευταία λεπτομέρεια και δουλεμένα με αγάπη και μεράκι!\nΗ επίσκεψη σας στο κατάστημά μας θα καλύψει ακόμα και τις πιο ειδικές απαιτήσεις. Η κάθε αγορά είναι μία περιπέτεια για εσάς και η ευκολία του διαδικτύου αφήνει πολλά περιθώρια, επιλογές αλλά και αρκετό χρόνο μέχρι τη τελική σας απόφαση.\nΤόσο στο φυσικό κατάστημά μας όσο και στο ηλεκτρονικό μας κατάστημα θα βρείτε πολλές συλλογές επίπλων με έμφαση στην υψηλή ποιότητα κατασκευής, τον λιτό και διαχρονικό σχεδιασμό με λύσεις απόλυτα προσαρμοσμένες στις ανάγκες και την αισθητική κάθε χώρου. Η δυναμικότητα στο ύφος, τη συμμετρία και την λειτουργικότητα, ενισχύει την έμπνευσή μας και μεταμορφώνει κάθε προσωπικό χώρο με κύριο γνώμονα τον άνθρωπο, την προσωπικότητά του και τις επιθυμίες του.\nΤο άρτια εκπαιδευμένο και έμπειρο προσωπικό μας καθημερινά είναι πρόθυμο να σας εξυπηρετήσει, να σας προτείνει λύσεις ανάλογα με τις απαιτήσεις σας, να σας δώσει ιδέες και συνδυασμούς για κάθε γωνιά του σπιτιού σας. Επίσης, σε συνεργασία με εσάς μπορούμε να δημιουργήσουμε τα εξατομικευμένα κομμάτια που θα στολίσουν τον χώρο σας, προσαρμοσμένα στο γούστο και στην αισθητική σας, μόνο για εσάς!\nΣτην εταιρεία Souxlakis πιστεύουμε ότι ο κάθε χώρος είναι μοναδικός και γι’αυτό το λόγο όλα τα έπιπλα μας είναι ξεχωριστά, φτιαγμένα για ξεχωριστούς πελάτες.\nΣυνθέστε το σαλόνι σας\nΛύσεις για την ανανέωση της τραπεζαρίας σας\nΚρεβατοκάμαρα με στυλ για όλα τα γούστα\nΚαναπές το στολίδι του σαλονιού σας


Ψήφος εμπιστοσύνης από τη Moody’s για τις ελληνικές τράπεζες και σήμα για αναβάθμιση - Newshub.gr\nΨήφος εμπιστοσύνης από τη Moody’s για τις ελληνικές τράπεζες και σήμα για αναβάθμιση\n15 Νοεμβρίου 2021 - 21:35\nΟι προοπτικές για ισχυρότερη οικονομική ανάπτυξη, σύμφωνα με το Capital.gr, θα ενισχύσουν την κερδοφορία τους τους επόμενους μήνες, υποστηρίζοντας περαιτέρω την πιστοληπτική τους ικανότητα, όπως διαμηνύει ο οίκος.\nΑυτές οι τράπεζες, μαζί με τις κυπριακές, επηρεάστηκαν από σοβαρές χρηματοπιστωτικές κρίσεις τα τελευταία χρόνια που επιδείνωσαν σημαντικά την οικονομική τους υγεία. Η Moody’s αξιολογεί έτσι τις βασικές διαφορές στα προφίλ φερεγγυότητάς τους και τους παράγοντες που θα διαμορφώσουν την οικονομική τους απόδοση τα επόμενα 2-3 χρόνια.\nΌπως επισημαίνει, έχουν μειώσει σημαντικά τα NPEs και κατά 70% από την κορυφή τους, καθώς τόσο οι ελληνικές όσο και οι κυπριακές τράπεζες έχουν τιτλοποιήσει ή πουλήσει μη εξυπηρετούμενα ανοίγματα για να μειώσουν τον κίνδυνο στους ισολογισμούς τους. Οι ελληνικές τράπεζες επωφελήθηκαν από το σχέδιο "Ηρακλής", ενώ οι κυπριακές τράπεζες, εκτός από τις οργανικές μειώσεις, έχουν πραγματοποιήσει κατά κύριο λόγο πωλήσεις NPE σε ιδιώτες επενδυτές.\nΟ οίκος αναμένει πως παρόμοιες ενέργειες θα οδηγήσουν το μεγαλύτερο μέρος της περαιτέρω μείωσης των NPEs των ελληνικών και των κυπριακών τραπεζών, με κάποια συμβολή από αναδιαρθρώσεις NPEs και ρευστοποιήσεις εξασφαλίσεων.\nΟι προβλεπόμενοι δείκτες NPE υποδηλώνουν ότι όλες οι ελληνικές τράπεζες βρίσκονται σε πορεία για να επιτύχουν φιλόδοξους στόχους για μονοψήφιους δείκτες έως το τέλος του 2022, όπως προσθέτει, με τις Eurobank και Εθνική να ηγούνται της διαδικασίας καθώς στοχεύουν να φτάσουν τους δείκτες γύρω στο 6% ή 7% τους επόμενους μήνες.\nΤην ίδια στιγμή, όπως τονίζει η Moody’s, τα κεφαλαιακά "μαξιλάρια" είναι επαρκή, αν και η ποιότητα κεφαλαίου είναι καλύτερη στις κυπριακές τράπεζες. Η μείωση των επισφαλών χρεών καθώς και η λειτουργική αναδιάρθρωση, έχουν διαβρώσει τα κεφάλαια σε ορισμένες από τις ελληνικές τράπεζες τα τελευταία χρόνια. Ωστόσο, όλες οι τράπεζες διατήρησαν επαρκές εποπτικό κεφάλαιο, σε ορισμένες περιπτώσεις μέσω αυξήσεων κεφαλαίου. Οι τράπεζες και στα δύο συστήματα πέρασαν το stress test της ΕΚΤ τον Ιούλιο του 2021, αν και για τις ελληνικές τράπεζες τα υψηλά επίπεδα αναβαλλόμενης φορολογίας (DTC) στους ισολογισμούς τους υπονομεύουν την ποιότητα της κεφαλαιακής τους βάσης. Το ενσώματο κεφάλαιο των κυπριακών τραπεζών είναι πιο σταθερό, παρέχοντας ένα ευρύτερο απόθεμα απορρόφησης ζημιών και μεγαλύτερα περιθώρια για περαιτέρω μείωση των NPEs και την ανάληψη του κόστους υλοποίησης των σχεδίων μετασχηματισμού και μείωσης του κόστους.\nΠάντως, όπως τονίζει η Moody’s, οι τράπεζες σε Ελλάδα και Κύπρο έχουν αφήσει πίσω τους τις ζημιογόνες ημέρες. Τα χαμηλότερα NPEs και οι σχετικές απώλειες δανείων έχουν μειώσει τις μεγάλες διακυμάνσεις στην κερδοφορία που παρατηρήθηκαν στο παρελθόν. Η μείωση του κόστους συνέβαλε επίσης σε καλύτερες χρηματοοικονομικές επιδόσεις και οι περισσότερες τράπεζες σημείωσαν κέρδη τα τελευταία τρίμηνα.\nΟι ελληνικές τράπεζες είναι πιο κερδοφόρες σε αυτό το στάδιο λόγω των υψηλότερων χορηγήσεων νέων δανείων και των καθαρών επιτοκιακών περιθωρίων σε μια μεγαλύτερη οικονομία με περισσότερες δυνατότητες ανάπτυξης και βαθύτερες περικοπές στο λειτουργικό κόστος.\nΟ οίκος αναμένει ότι η οικονομική ανάπτυξη θα ενισχυθεί και στις δύο χώρες καθώς ανακάμπτουν από την πανδημία και επωφελούνται από τη χρηματοδότηση του Ταμείου Ανάκαμψης της Ε.Ε, παρέχοντας άφθονες ευκαιρίες στις τράπεζες να επεκτείνουν τα χαρτοφυλάκια δανείων τους.


Νέα επίθεση της πρώην προέδρου της Βουλής στον ΣΥΡΙΖΑ\n«Δεν έχω καμία απολύτως προσδοκία από την Κυβέρνηση Τσίπρα. Ο Αλέξης Τσίπρας επέλεξε την εξουσία, αντί του λαού. Επέλεξε να μην διαπραγματευθεί το δημόσιο χρέος, να μην χρησιμοποιήσει τα εργαλεία και τις αποδείξεις που είχε στα χέρια του, που αποδεικνύουν ότι το ελληνικό χρέος είναι παράνομο, απεχθές και μη βιώσιμο. Επέλεξε να φορτώσει τη χώρα με περισσότερο χρέος, πράγμα που σημαίνει ότι κάθε νεογέννητο στην Ελλάδα χρωστάει σήμερα 41.000 ευρώ. Επέλεξε να επιτεθεί στην κοινωνία για να παραμείνει στην κυβέρνηση. Δεν έχω καμία προσδοκία από την κυβέρνησή του» είχε υπογραμμίσει λίγες ώρες νωρίτερα σε συνέντευξή της στην ισπανική ιστοσελίδα tmex.es.


Το debate της Αττικής στην εκπομπή «Ρουά Ματ» του ΣΚΑΪ – Κεντροαριστερά\nΤο debate της Αττικής στην εκπομπή «Ρουά Ματ» του ΣΚΑΪ\n2 Μαΐου 2019/ Δημοφιλή, Πολιτική/\nΣτο στούντιο της εκπομπής, καλεσμένοι βρέθηκαν οι βασικοί υποψήφιοι περιφερειάρχες της Αττικής, Ρένα Δούρου, Γιώργος Πατούλης, Γιάννης Σγουρός\nκαι Γιάννης Πρωτούλης.\nΓια την φετινή αντιπυρική περίοδο, και τον τομέα της πολιτικής προστασίας, –με τις μνήμες της τραγωδίας στο Μάτι να παραμένουν νωπές- η Περιφερειάρχης Αττικής, Ρένα Δούρου, είπε για το έργο της και για το αν είναι προστατευμένοι φέτος οι πολίτες σε περίπτωση που επανεκλεγεί: «Έγινε γνωστό με τον πλέον τραγικό τρόπο, και με ανείπωτη θλίψη για το σύνολο της πατρίδας, όχι μόνο για τα διοικητικά όργανα της Περιφέρειας της Αττική, ότι υπάρχει ένα κομμάτι αρμοδιοτήτων σε σχέση με τη πολιτική προστασία, από τις φυσικές καταστροφές, που ακουμπά και τον β βαθμό τοπικής αυτοδιοίκησης και έχει να κάνει με τον ρόλο συνδρομής ουσιαστικά, του Πυροσβεστικού σώματος και της ΕΛ.ΑΣ, κατά τη διάρκεια της εξέλιξης μιας πυρκαγιάς, όχι κατά ανάγκη φονικής, και όχι βέβαια κατά τη διαδικασία διάσωσης διαφυγής των κατοίκων. Οι περιφερειάρχες δεν σβήνουν φωτιές, δεν κρατάνε τις μάνικες, αλλά επειδή σιχαίνομαι ως πολίτης και δευτερευόντως ως περιφερειάρχης, αυτά τα τέσσερα χρόνια στη περιφέρεια Αττικής, η σημερινή διοίκηση, λειτούργησε και εκτός των αρμοδιοτήτων για αυτό και χρηματοδότησε για την αγορά πυροσβεστικών οχημάτων, γιαυτό και πέρυσι, μετά τις φονικές πυρκαγιές, παραδώσαμε το ΚΤΕΟ Μεγάρων στο Πυροσβεστικό Σώμα, και συνεχώς παίρνουν μέρος οι υπηρεσιακοί μας παράγοντες σε ασκήσεις όπως αυτή στις 9 Μαΐου με την ονομασία Δια Πυρός. Θα είναι μια πάρα πολύ δύσκολη άσκηση που θα γίνει στον Υμηττό».\nΓια το θεσμικό πλαίσιο που είχε εξαγγείλει ο πρωθυπουργός μετά τις φονικές πυρκαγιές, πέρυσι, επικαλέστηκε την κλιματική αλλαγή λέγοντας πως είναι θέμα εθνικής ασφάλειας.\nΑπό την πλευρά του ο υποψήφιος Περιφεριάρχεης Αττικής, Γιώργο Πατούλης, που υποστηρίζεται από τη Νέα Δημοκρατία, δήλωσε αρχικά ότι το πρόγραμμά του θα παρουσιαστεί στις 6 Μαΐου. Πρόσθεσε ότι η Περιφέρεια δυστυχώς έχει μείνει μετεξεταστέα. στο θέμα της πρόληψης και τον συντονισμό 66 Δήμων, σημειώνοντας πως ο Περιφερειάρχης θα πρέπει να έχει γνώσεις των γεγονότων και να ενεργεί άμεσα σε όλα τα ζητήματα και όχι περιμένοντας τον πρωθυπουργό. «Υπάρχει το ζήτημα της καταστολής. Ποιον περιμένουμε να δούμε εάν η ΔΕΗ έχει απομακρύνει τα κλαδιά από το ρεύμα το οποίο γίνεται πολλές φορές η πρώτη σπινθήρα και πιάνει φωτιά; Ποιον περιμένουμε να δούμε αν δόθηκαν οι κατάλληλοι πόροι προκειμένου το δασαρχείο να ανοίξει τους δασικούς δρόμους όπου τον χειμώνα έχουν κατακρημνιστεί; Θα πρέπει να γίνει μια ολόκληρη διαδικασία συντονισμού». Κατηγόρησε την σημερινή Περιφέρεια ότι δεν είχε τα πτητικά μέσα για την αντιμετώπιση των πυρκαγιών του 2017 και 2018. Πρόσθεσε ότι τα πυροσβεστικά οχήματα που προανέφερε η κα. Δούρου δεν έχουν ακόμη παραδοθεί.\n«Το ειδικό συντονιστικό περιφερειακό όργανο, το οποίο όταν συμβαίνει μια επικινδυνότητα και εκεί προεδρεύει η/ο Περιφερειάρχης, είναι εκείνο το όργανο που όταν υπάρχει ζήτημα για καταστολή, θα πρέπει να βρίσκεται εν ενεργεία και έτοιμο, κάτι το οποίο δυστυχώς δεν το είδαμε να συμβαίνει τα τελευταία χρόνια», είπε.\nΑπό την πλευρά του, ο υποψήφιος Περιφερειάρχης Γιάννης Σγουρός, υποστηριζόμενος από το ΚΙΝΑΛ, έκανε λόγο για «θέατρο παραλόγου», σχετικά με τις προηγούμενες τοποθετήσεις των δύο αντιπάλων του. Οι τόνοι ανέβηκαν όταν ο κ. Σγουρός κατηγόρησε τους συνομιλητές του υποστηρίζοντας ότι λένε «αρλούμπες», με τον κ. Πατούλη να απαντά σε έντονο ύφος, λέγοντας «αρλούμπες λέτε εσείς κι όχι μόνο σήμερα».\n«Με βάση τον Καλλικράτη και τον Κλεισθένη, υπάρχουν 8 τομείς στην Περιφέρεια Αττικής και όχι ένας, που πρέπει να έχουν συντονιστικά όργανα», τόνισε ο κ. Σγουρός. Πρόσθεσε ότι πρέπει να γίνονται συνεδριάσεις ώστε να προλαμβάνεται η καταστροφή. «Και στο Μάτι και στην Κινέτα συνεδριάσανε αλλά το αποτέλεσμα ήταν τραγικό», είπε. Σημείωσε πως χρειάζεται σωστή οικονομική διαχείριση, καθώς η χρηματοδότηση της Περιφέρειας Αττικής είναι δύσκολη, αφού δεν παίρνει χρήματα από το κράτος. Για την φωτιά στη Κινέτα κατηγόρησε την κα. Δούρου, λέγοντας ότι έσπευσε όλος ο κρατικός μηχανισμός εκεί αφήνοντας αφύλακτη την ανατολική Αττική, παρά τις συνεδριάσεις του συντονιστικού οργάνου κάνοντας λόγο για απουσία του αντιπεριφερειάρχη της Ανατολικής Αττικής και του δημάρχου Μαραθώνα. «Αυτό που χρειάζεται είναι συντονισμός», είπε χαρακτηριστικά. «Τι έκανε το κράτος που ξεκινά σήμερα η αντιπυρική περίοδος;», είπε αναφερόμενος στην Ρένα Δούρου. «Όταν έρχονται από τη γγ της πολιτικής προστασίας επικίνδυνα καιρικά φαινόμενα, αμέσως ο Περιφερειάρχης και οι φορείς πρέπει να ενημερώσουν τους Δήμους και εν συνεχεία να επέμβουν στα σημεία», τόνισε ο κ. Σγουρός, προσθέτοντας: «Πρέπει να δούμε πως θα εφαρμοστούν τα σχέδια πόλης που είναι το Άλφα και το Ωμέγα, για να προληφθεί το κακό. Να υπάρχουν μονάδες ταχείας επέμβασης».\nΟ υποψήφιος Περιφερειάρχης με την στήριξη του ΚΚΕ, Γιάννης Πρωτούλης, είπε από τη πλευρά του ότι είναι «πολύ βαριές οι ευθύνες της κυβέρνησης» κάνοντας λόγο για «σαχλαμαρώδης κουβέντα» μεταξύ των συνομιλητών και αντιπάλων του, για ένα «τόσο μεγάλο θέμα, όπου έχουμε θρηνήσει 101 ανθρώπους».\n«Ο πρωθυπουργός ανακοίνωσε μετά την καταστροφή στο Μάτι, ότι θα συστήσει έναν ενιαίο φορέα πολιτικής προστασίας, με 500 εκ. ευρώ, αλλά δεν έγινε τίποτα. Μόνο μεγάλα λόγια», είπε ο κ. Πρωτούλης. «Ο ιδιώτης και η τοπική αυτοδιοίκησή δεν μπορεί να εμπλακούν σε ένα τόσο μεγάλο θέμα που είναι η δασοπυρόσβεση. Η θέση μας είναι ότι πρέπει να διεκδικήσουμε, να επιβάλουμε με τον αγώνα μας, έναν ενιαίο κρατικό φορέα πολιτικής προστασίας για να μη ζήσουμε ξανά όσα συνέβησαν στο Μάτι. Τι δουλειά έχει ο δήμαρχος για την πολιτική προστασία; Οι παράγοντες που οδήγησαν στους 101 νεκρούς είναι εδώ παρόντες. Δεν υπάρχει ένα ολοκληρωμένο σχέδιο διαφυγής και εκκένωσης σε πολίτες που ζουν κοντά σε δασικές περιοχές». Πρόσθεσε ότι «ο προϋπολογισμός του Πυροσβεστικού Σώματος είναι μειωμένος κατά ένα δισ. ευρώ τα τελευταία 10 χρόνια». Σημείωσε ότι «η τοπική διοίκηση δεν έχει καμία δουλειά να εμπλέκεται στο θέμα της πολιτικής προστασίας αλλά ούτε και ο ιδιώτης».\nΓια το θέμα του ΧΥΤΑ Φυλής και του ΧΥΤΥ Γραμματικού, η Ρένα Δούρου είπε: «Καταργήσαμε τα τρία εργοστάσια ΣΔΙΤ. Το ένα θα γινόταν στη Φυλής, το άλλο στο Γραμματικό και το τρίτο στη Κερατέα. Έχουμε έναν σχεδιασμό που έγινε νόμος του κράτους, και έχει εγκριθεί από την κομισιόν».\nΣχετικά με το ΧΥΤΥ στο Γραμματικό όπου φτιάχτηκε μια μονάδα με ευρωπαϊκά κονδύλια που δεν λειτουργεί, η κα. Δούρου είπε πως είναι σε πιλοτική λειτουργία. Πρόσθεσε ότι έπαψε να είναι ΣΔΙΤ ΧΥΤΑ και «θα είναι ένας πρότυπος χώρος όπου θα πηγαίνει αδρανές υπόλειμμα μόνο των όμορων Δήμων. Δεν χάνουμε τα χρήματα της Ε.Ε.».\n«Έχουμε δημιουργήσει ήδη άλλα δύο ΧΥΤΥ, στα Κύθηρα και στα Αντικύθηρα. Αποκαταστήσαμε τη χωματερή της Παλαιάς Φώκαιας, των Μεγάρων και στα Καλύβια», είπε, ενώ επέρριψε ευθύνες στην προηγούμενη Περιφέρεια, πριν το 2014.\nΑπό τη πλευρά του ο κ. Γιώργος Πατούλης είπε για τον Δήμο Αμαρουσίου ότι «το 2016-17 είχαμε μείωση των στερεών αποβλήτων σε 10,2% όταν ο μέσος όρος των Δήμων είχε μείωση 3%, ενώ το 2017-18 είχαμε μείωση 15,2%».\nΟ Γιάννης Σγουρός κατηγόρησε τον κ. Πατούλη ότι ως δήμαρχος Αμαρουσίου για 12 χρόνια «έχει φορτώσει την Φυλής με 500.000 τόνους σκουπιδιών από το Μαρούσι και είναι συμμέτοχος στο περιβαλλοντολογικό έγκλημα της Φυλής».\nΑπό την πλευρά του ο Γιάννης Πρωτούλης είπε ότι η Φυλής είναι υπερκορεσμένη και έπρεπε να είχε κλείσει και όχι να επεκτείνεται. «Θάβονται απορρίμματα πάνω σε απορρίμματα και προσευχόμαστε να μη σκάσει η χωματερή. Πρέπει να έχουμε ριζοσπαστική λύση ενιαίου φορέα διαχείρισης των απορριμμάτων που θα κάνει ανακύκλωση, και θα γίνεται κομποστοποίηση των σκουπιδιών», είπε. Ο υποψήφιος Περιφερειάρχης με την υποστήριξη του ΚΚΕ, αποκάλυψε ότι ετοιμάζεται και ένας ΧΥΤΥ στην Πετρούπολη, δήλωση που απέρριψε κατηγορηματικά η Ρένα Δούρου.\n«Ο Παππάς είναι πίσω από τις μπλε κουρτίνες. Να σταματήσει να παραπλανά η κυβέρνηση τον κόσμο με ψευδείς ανακοινώσεις για τα καθήκοντα της Αστυνομίας»\nΜητσοτάκης: Σε Κύπρο και Ισραήλ αύριο ο πρωθυπουργός\nΦώφη Γεννηματά: «Είναι ώρα να τελειώσουν οι παλινωδίες του κ. Μητσοτάκη με την πανδημία»


Τι να κάνεις όταν δεν θες να κάνεις τίποτα; | Nextdeal\nΒαγγέλης Βερτόπουλος, 28/9/2020 - 12:43\nΣτη συνεργασία μου είτε ως coach είτε ως εισηγητής σε workshops με επαγγελματίες από διάφορους κλάδους παρατηρώ τις προκλήσεις και τις δυσκολίες που αντιμετωπίζουν. Το εντυπωσιακό είναι πως συχνά αντιμετωπίζουμε δύο ειδών δυσκολίες: τις αντικειμενικές που προέρχονται από το περιβάλλον (οικονομικό κ.τ.λ.) και κάποιες άλλες που δημιουργούμε οι ίδιοι μέσα μας. Όπως είχε πει ο Mark Twain, «έχω υποστεί πολλές καταστροφές στη ζωή μου. Οι περισσότερες δεν συνέβησαν ποτέ».\nΟι ασφαλιστές, αλλά και γενικότερα οι επαγγελματίες των πωλήσεων και οι ελεύθεροι επαγγελματίες βρίσκονται συχνά σε μια κατάσταση αδράνειας και αναβλητικότητας, στην οποία δεν έχουν διάθεση να κάνουν τίποτα παραγωγικό και είτε απέχουν εντελώς από τη δουλειά είτε ρίχνουν λάσπη στο πρόσωπό τους με το να ασχολούνται με διαδικαστικά και λειτουργικά θέματα. Ειδικά σε περιόδους που η αγορά έχει τη χαμηλή της εποχικότητα ή σε περιόδους που ο ίδιος ο ασφαλιστής αντιμετωπίζει δυσκολίες, μπορεί να δημιουργηθούν φαύλοι κύκλοι απογοήτευσης και αδράνειας τις οποίες χρειάζεται -και μπορεί- να σπάσει και να δραστηριοποιηθεί.\nΗ απογοήτευση μπορεί να έχει διάφορες αιτίες.\n1. Μία από αυτές είναι η απραξία λόγω έλλειψης πελατών και υποψηφίων, δηλαδή δεν έχω μία έτοιμη ροή δουλειάς η οποία να με κρατάει σε ρυθμό και σε δραστηριότητα. Όμως, στο ελεύθερο επάγγελμα, όταν έχουμε αρκετή δουλειά, αν και είναι πολύ ευχάριστο, εντούτοις δεν είναι υγιής κατάσταση αν απλώς η δουλειά έρχεται μόνη της. Υγιής κατάσταση είναι όταν εμείς φέρνουμε και δημιουργούμε τη δουλειά μας. Στην πρώτη περίπτωση, οι δεξιότητές μας ατροφούν και βασιζόμαστε στην κεκτημένη ταχύτητα της παλαιότερης προσπάθειάς μας. Στη δεύτερη περίπτωση, ακονίζουμε και εξελίσσουμε τις δεξιότητές μας, ενισχύουμε την αυτοπεποίθησή μας, πως «εγώ κάνω τα πράγματα να συμβαίνουν», και έχουμε την απαραίτητη εξωστρέφεια που θα φέρει την ανάπτυξη των εργασιών μας.\nΗ έλλειψη υποψηφίων μπορεί και να προέρχεται από το ότι η λίστα μου έχει τελειώσει και δεν έχω νέα άτομα ώστε να κλείσω ραντεβού, άσε που δεν θέλω να χρησιμοποιώ λίστες και να τηλεφωνώ σε αγνώστους. Όμως, ποτέ κανείς δεν έκανε μια επιχείρηση ή μια προσοδοφόρα καριέρα στις πωλήσεις με πελάτες γνωστούς και φίλους. Όταν τελειώνει η λίστα σου, τότε είναι που έχεις τελειώσει το ζέσταμα, έχεις προπονηθεί σε κάποιες βασικές δεξιότητες και πλέον είσαι έτοιμος για το μεγάλο άλμα, ώστε να προσεγγίσεις την αγορά σου, δηλαδή όλους εκείνους που είναι εκεί έξω και είναι έτοιμοι για αυτό που έχεις να προσφέρεις. Οι φίλοι σου και οι συγγενείς σου πάντα θα σε βλέπουν σαν τον φίλο ή τον ξάδελφό τους και πολύ πιθανό να έχουν τη νοοτροπία «εσύ δεν θα βγάλεις λεφτά από εμένα». Κάνε ζέσταμα μαζί τους και μετά δείξε με τη συνέπεια και τη δέσμευσή σου σε αυτό που κάνεις πως είσαι σοβαρός. Αργότερα, όταν θα σε βλέπουν να προχωράς, θα σε θυμηθούν και θα σε εμπιστευτούν, γιατί θα τους έχεις αποδείξει πως είσαι επαγγελματίας. Στην αρχή, όμως, οι κοντινοί σου άνθρωποι θα είναι οι πιο δύσπιστοι γιατί σε γνωρίζουν με κάποιον άλλο ρόλο. Συνειδητοποίησε λοιπόν πως η λίστα σου είναι κάτι ζωντανό και πως αν τελείωσες με την αρχική λίστα των κοντινών σου γνωστών, τότε μπορείς να ανακουφιστείς πως επιτέλους φεύγεις από τη βασική εκπαίδευση και μπαίνεις στην ουσία.\n2. Μια άλλη πηγή απογοήτευσης είναι και η έλλειψη αποτελεσμάτων από την προσπάθειά μας. Δεν έχω τα αποτελέσματα που επιθυμώ, μεταφράζω την απογοήτευση ως απόδειξη πως η προσπάθειά μου είναι μάταιη και οδηγούμαι στην απραξία. Και την ίδια στιγμή, κόσμος γύρω μου πιάνει στόχους και χτίζει μία επαγγελματική βάση που ωριμάζοντας θα του αποδώσει πελάτες και περαιτέρω συστάσεις.\nΤι μπορώ να κάνω σε αυτή την περίπτωση; Κατ’ αρχάς, να αποδεχτώ την πραγματικότητα πως ο δρόμος προς την επιτυχία πάντα ήταν, είναι και θα είναι στρωμένος με μικρές ή μεγάλες αποτυχίες και απογοητεύσεις. Πάντα μπορούμε να επικαλεστούμε τον Τάδε που όλα του πήγαν κατ’ ευχήν, όμως τότε κάνουμε δύο λάθη: το πρώτο είναι πως ο Τάδε το πιο πιθανόν πέρασε τις δικές του δυσκολίες και αποτυχίες τις οποίες εμείς δεν βλέπουμε γιατί βλέπουμε το τελικό προϊόν, τα χαμόγελα και την επιτυχία. Πόσοι ξέρουν ότι ο Διαμαντίδης είχε απορριφθεί από μία μεγάλη ομάδα όταν ήταν έφηβος, με τον προπονητή να λέει πως «στη Θεσσαλονίκη υπάρχουν άλλοι 15 σαν κι αυτόν»; Πόσοι ξέρουν ότι ο Ρονάλντο (ο Βραζιλιάνος), μόλις 4 χρόνια πριν βραβευτεί ως ο κορυφαίος ποδοσφαιριστής στον κόσμο, είχε απορριφθεί από την ομάδα του γιατί θεωρούσαν πως «δεν αξίζει να του πληρώνουν το εισιτήριο του λεωφορείου ώστε να πηγαίνει στην προπόνηση κάθε μέρα»; Και πόσοι γνωρίζουν πως ο Bill Gates, ο Henry Ford, ο Steve Jobs, ο Walt Disney, η συγγραφέας του Harry Potter J.K. Rowling, ο Stephen King και τόσοι πολλοί ακόμα επιχειρηματίες, επιστήμονες, συγγραφείς και καλλιτέχνες είχαν αποτύχει οικτρά και είχαν απορριφθεί στα πρώτα αλλά και στα μετέπειτα βήματα και τις προσπάθειές τους. Και εμείς απογοητευόμαστε επειδή κάποιος μας είπε «όχι»! Αν δεν επιμείνουμε για εμάς, τότε καλό είναι να επιμείνουμε ώστε να παιδιά μας να πάρουν από εμάς ένα πρότυπο που θα τα βοηθήσει στη ζωή τους, γιατί και αυτά θα έχουν αποτυχίες και απογοητεύσεις και το ζητούμενο είναι το πώς μαθαίνουμε να αντιδρούμε σε αυτές. Και προφανώς δεν μιλάμε μόνο για τον επαγγελματικό τομέα!\nΤο δεύτερο που μπορώ και χρειάζεται να κάνω είναι να μάθω να εστιάζω την προσοχή μου και την ενέργειά μου εκεί που με βοηθά και όχι εκεί που μου δημιουργεί άγχος και απογοήτευση. Και αυτό σημαίνει πως θα εστιάζω στη διαδικασία και όχι στο αποτέλεσμα. Ναι, βεβαίως και θέλεις να πιάσεις τους στόχους σου. Όμως, όσο τρώγεσαι για να το πετύχεις, εστιάζεις σε κάτι που είναι μελλοντικό και που σε ένα βαθμό είναι εκτός του ελέγχου σου -εκτός και αν είσαι μάντης, οπότε σε παρακαλώ επικοινώνησε μαζί μου, γιατί θα σε χρειαστώ!- («πρέπει να πουλήσω, πρέπει να πιάσω το στόχο μου, δεν θα πιάσω το στόχο μου» κ.τ.λ.), ενώ όλες οι ενέργειές σου και όσα χρειάζεται να αντιλαμβάνεσαι βρίσκονται στο παρόν (π.χ. «κάπου δυσκολεύεται ο πελάτης, για να καταλάβω τι είναι αυτό που τον προβληματίζει, ώστε να το αντιμετωπίσω αποτελεσματικά». Ή βεβαίως και θέλω πολύ να πιάσω τους στόχους μου και για να το καταφέρω σήμερα, τώρα, σηκώνω το τηλέφωνο και δεν σταματώ μέχρις ότου κλείσω τα ραντεβού που θέλω). Αν το καλοσκεφτείς, δεν έχεις άλλη επιλογή. Η απογοήτευση απλώς σου δαπανά χρόνο και καθυστερεί τη δράση που ούτως ή άλλως θα αναλάβεις όταν πλέον οι συνθήκες γίνουν αφόρητα πιεστικές και θα κάνουν την απογοήτευση μια μη ρεαλιστική πολυτέλεια. Καλύτερα, λοιπόν, αποδέξου την απογοήτευση ως μία φυσιολογική διακύμανση της διάθεσής σου, όπως ίσως αποδέχεσαι πως δεν νιώθεις πάντα την ίδια ευεξία ή τον ίδιο έρωτα για τον/τη σύντροφό σου και το ότι αισθάνεσαι απογοήτευση δεν συνεπάγεται με κανέναν λογικό τρόπο πως θα σταματήσεις τις ρουτίνες και τις δράσεις της δουλειάς σου. Εξάλλου, η απογοήτευση είναι σαν το πιάσιμο στους αθλητές: Περνάει πιο εύκολα και πιο γρήγορα κάνοντας προπόνηση. Άρα, όταν είσαι απογοητευμένη/ος, τότε είναι που χρειάζεσαι περισσότερο να ασχοληθείς με τα παραγωγικά κομμάτια της δουλειάς σου. Η επιμονή σου θα ενισχύσει και την αυτοπεποίθησή σου, γιατί δείχνεις στον εαυτό σου πως εστιάζεις σε πράγματα που είναι 100% στον δικό σου έλεγχο (όπως και να είμαι, ΜΠΟΡΩ να πάρω τηλέφωνο, να παρουσιάσω το προϊόν μου, να λύσω απορίες, να ακολουθήσω τη διαδικασία της πώλησης, να δείξω το συμβόλαιο και να πω τη φράση «το μόνο που μένει είναι να υπογράψετε εδώ και ξεκινάτε να είστε εξασφαλισμένος»).\n3. Μια τρίτη αιτία που συχνά οδηγεί στην απογοήτευση είναι η βαρεμάρα! Όταν βαριόμαστε, αναβάλλουμε, και η απραξία μας ενισχύει την αίσθηση πως η προσπάθειά μας είναι δύσκολη και μάταιη. H αναβλητικότητα μπορεί να οφείλεται σε διαφορετικούς παράγοντες, όπως το άγχος απόρριψης, ο θυμός, ή η χαμηλή ανοχή στις δυσκολίες, παράγοντες τους οποίους κάποιες φορές μπορούμε να αντιμετωπίσουμε και μέσα από μία συνεργασία coaching, όπως και όλα τα ζητήματα που είδαμε ως τώρα.\nΚαι τελικά τι μπορούμε να κάνουμε ώστε να ενισχύσουμε τον εαυτό μας και να γίνουμε πιο αποτελεσματικοί και πιο ανθεκτικοί στο περιβάλλον του ελεύθερου επαγγέλματος και των πωλήσεων;\nΘα μπορούσαμε να κωδικοποιήσουμε 4 κατευθύνσεις:\n1. Μαθαίνω να λειτουργώ με στόχους\nΓύρισες από τις διακοπές με μερικά κιλά παραπάνω. Θέλεις να τα χάσεις και για αυτό Κυριακή πρωί σηκώνεσαι να βγεις για να περπατήσεις. Βγαίνεις από το σπίτι και ξεκινάς. Στη γωνία συναντάς έναν γείτονα –έναν από αυτούς που συμπαθείς, όχι από τους άλλους– και λέτε τα νέα σας για κάνα πεντάλεπτο. Συνεχίζεις και δυο γωνίες παρακάτω συναντάς ένα σκυλάκι που σου κάνει χαρές μέσα από την αυλή όπου βρίσκεται. Τα αγαπάς τα σκυλάκια, άρα σταματάς και το χαϊδεύεις. Μόλις χορτάσεις σκυλοφιλιά και δώσεις χάδια, συνεχίζεις να περπατάς για τρία τετράγωνα όπου βλέπεις πως έχει ανοίξει το καφέ που κάνει εκείνο το ωραίο σμούθι με γιαούρτι και φρούτα και κάτι superfoods. Ασκείσαι και θέλεις και να δροσιστείς, άρα μπαίνεις και το παραγγέλνεις, ενώ όσο περιμένεις τσιμπάς και ένα από τα μπισκοτοκεράσματα που έχουν στο δισκάκι μπροστά στο ταμείο. Πέντε λεπτά\nαργότερα βγαίνεις με το γιαουρτορόφημά σου στο χέρι και συνεχίζεις να περπατάς. Έχει περάσει ήδη μισή ώρα και μετά από πέντε-δέκα λεπτά περπάτημα είναι ώρα να επιστρέψεις σπίτι. Τη στιγμή που μπαίνεις σπίτι σου έχεις καταναλώσει 30 θερμίδες, έχεις ασκηθεί λιγότερο από 15 λεπτά και έχεις πάρει 400 θερμίδες από το σμούθι. Κάθεσαι στον καναπέ, πιάνεις την κοιλιά σου και απογοητεύεσαι που παρόλη την προσπάθειά σου δεν αδυνάτισες.\nΑυτή είναι δουλειά με ασαφείς στόχους. Χωρίς συγκεκριμένο και μετρήσιμο στόχο, χωρίς προορισμό και σχέδιο. Επιπλέον, το ότι είχες το στόχο σου γενικόλογα ορισμένο στο μυαλό σε έκανε να έχεις μη ρεαλιστικές προσδοκίες και όχι αντικειμενική αντίληψη της πραγματικής σου προσπάθειας. Όταν λειτουργούμε με αυτόν τον τρόπο, το αποτέλεσμα είναι η δημιουργία της αίσθησης ματαιότητας, ανυπέρβλητης δυσκολίας για να πετύχουμε το στόχο μας και η απογοήτευση.\nΦαντάσου το σενάριο κάπως διαφορετικά. Ξεκινάς από το σπίτι γνωρίζοντας πως για να κάψεις λίπος πρέπει να ασκηθείς στους 130-150 σφυγμούς για περισσότερο από 35 λεπτά. Για να το κάνεις αυτό, θα ξεκινήσεις από το σημείο Α (Σπίτι) στο σημείο Β (Η Καλοπούλα στον Υμηττό). Βγαίνεις από το σπίτι και ξεκινάς. Στη γωνία συναντάς τον γείτονα που συμπαθείς, λες μια καλημέρα χωρίς να σταματήσεις και συνεχίζεις. Δυο γωνίες παρακάτω το σκυλάκι σού κάνει χαρές από την αυλή του σπιτιού και, παρότι θα ήταν ωραίο να παίξεις λίγο μαζί του, σκέφτεσαι πως θα το κάνεις στο γυρισμό όταν θα έχεις ολοκληρώσει το περπάτημά σου και συνεχίζεις την πορεία σου. Λιγουρεύεσαι ένα σμούθι, αλλά ξέρεις πως τώρα έχεις βγει για να γυμναστείς και είσαι εστιασμένος σε αυτό. Προχωράς και εστιάζεις στο ρυθμό σου και στις αναπνοές σου, τσεκάροντας περιοδικά τους σφυγμούς σου. Μία ώρα αργότερα έχεις κάψει 400 θερμίδες, έχεις ασκηθεί καρδιοαναπνευστικά και έχεις τονώσει τους μυς σου. Τώρα μπορείς να χαζολογήσεις με το γείτονα και να παίξεις με το σκυλάκι. Επιστρέφεις σπίτι και γνωρίζεις πως δεν έχασες δύο κιλά λίπος σήμερα, ξέρεις πως έκανες ένα μικρό βήμα και αύριο θα συνεχίσεις με το επόμενο. Οι προσδοκίες σου είναι ρεαλιστικές και έχεις την αίσθηση πως είσαι στο πλάνο σου και αυτό λειτουργεί ενθαρρυντικά.\nΑυτή είναι δουλειά με συγκεκριμένους και μετρήσιμους στόχους. Σε βοήθησε να μείνεις εστιασμένος, να μην παρασυρθείς από τις αποσπάσεις, να κάνεις πιο συνειδητή και αποδοτική την προσπάθειά σου. Κατά τη διάρκεια της προσπάθειας, ανατροφοδοτούσες τον εαυτό σου ως προς τους σφυγμούς και το ρυθμό που χρειαζόταν να έχεις και χρησιμοποιούσες αυτό το feedback για να κάνεις τις διορθωτικές κινήσεις που χρειάζονταν. Τέλος, είχες ρεαλιστικές προσδοκίες, γιατί το πλάνο σου είναι σαφές: Όχι όνειρα για αδυνάτισμα σήμερα, αλλά πλάνο για μισό κιλό την εβδομάδα για 8 εβδομάδες, άρα ρεαλιστικές προσδοκίες, που σημαίνει παρακίνηση και αποφυγή της απογοήτευσης και της παραίτησης.\nΕίτε το θέμα μας είναι η απλή καθημερινότητα είτε η επαγγελματική μας πορεία είτε οι αθλητικοί μας στόχοι, είναι εξέχουσας σημασίας το να διατυπώνουμε όσα θέλουμε να πετύχουμε σε συγκεκριμένους, μετρήσιμους και εφικτούς στόχους με προθεσμία και στη συνέχεια να οργανώνουμε το πλάνο της προσπάθειάς μας χρονικά και σε επιμέρους κομβικά σημεία, αξιολογώντας την πορεία μας και κάνοντας τις διορθωτικές κινήσεις.\nΤο να υιοθετήσουμε και να εφαρμόσουμε αυτή τη δουλειά πάνω σε σαφώς ορισμένους στόχους μπορεί να κάνει τη διαφορά ανάμεσα στο να είμαστε σημαδούρες που άγονται και φέρονται από τα ρεύματα και τους εξωτερικούς παράγοντες, περιμένοντας από τα ρεύματα και τις συγκυρίες να μας πάνε στην ακτή που θέλουμε, ή να είμαστε κολυμβητές που έχουν δική τους ενέργεια και κινούνται αυτοβούλως προς την κατεύθυνση που θέλουν. Οι στόχοι μας ενισχύουν την εστίαση, την αποφασιστικότητα, την αποτελεσματικότητα και την αυτοπεποίθηση.\n2. Δημιουργώ αυτοματοποιημένες ρουτίνες και σενάρια.\nΌλες οι καταστάσεις που περιγράψαμε παραπάνω είναι κατά κάποιον τρόπο καταστάσεις κρίσεων και οι κρίσεις απαιτούν έτοιμα σενάρια και πρωτόκολλα αντιμετώπισης. Ποια είναι τα δικά σου;\nΕργαλεία και σενάρια που μπορούν να μας βοηθήσουν σε αυτό είναι:\nTodolists και εργασία με σαφώς καθορισμένο πρόγραμμα ώστε να μένουμε στο πλάνο που έχουμε ορίσει από τους στόχους μας.\nΣενάρια με συγκεκριμένη μεθοδολογία αντιμετώπισης: π.χ. Τι κάνω όταν δεν έχω υποψηφίους; Τι κάνω όταν η αγορά είναι πεσμένη ή όταν η αγορά και οι καταναλωτές έχουν άλλες ανάγκες;\nΑδιαπραγμάτευτες ρουτίνες: Ένας αθλητής ξέρει πως είναι αδιαπραγμάτευτο το να πάει στην προπόνηση. Για τους επαγγελματίες των πωλήσεων είναι αδιαπραγμάτευτο το ότι ακόμα και αν δεν έχει διάθεση να το κάνει, εντούτοις θα μιλήσει με τον απαραίτητο αριθμό ανθρώπων ώστε να κλείσει τα ραντεβού που θέλει.\n3. Χτίσιμο του απαραίτητου mindset/νοοτροπίας.\n«Μπορώ να κάνω τη δουλειά, ακόμα και αν δεν έχω την όρεξη. Δεν είναι απαραίτητο να έχω κέφι για να εργαστώ». Η προσπάθεια που κάνουμε όταν μας είναι πιο δύσκολο είναι αυτή που μας ανταμείβει μακροχρόνια.\n4. Ενισχύω τη συναισθηματική ανθεκτικότητά μου.\nΊσως κουραστήκατε να διαβάσετε το συγκεκριμένο άρθρο. Όμως υπάρχουν ζητήματα που έχουν περισσότερο βάθος και οι απαντήσεις τους δεν συμπυκνώνονται σε πέντε tips! Η απογοήτευση και η αδράνεια του ασφαλιστή και του ελεύθερου επαγγελματία είναι ένα από αυτά. Ευτυχώς υπάρχουν τα εργαλεία για να κάνουμε την προσπάθειά μας πιο αποτελεσματική και ευχάριστη και το μόνο που χρειάζεται είναι να τα χρησιμοποιήσουμε, είτε προς το όφελός μας είτε προς το όφελος της ομάδας που διοικούμε. Καλή εφαρμογή, λοιπόν!\nΔιαβάστε παρακάτω το ενδιαφέρον άρθρο του Βαγγέλη Βερτόπουλου που δημοσιεύθηκε στο Ασφαλιστικό ΝΑΙ, τεύχος 174, Σεπτέμβριος - Οκτώβριος 2018 (πατήστε πάνω στην εικόνα για μεγέθυνση):


Το έκανε όπως η ανδρική ομάδα! - panionianea.gr Το έκανε όπως η ανδρική ομάδα! - panionianea.gr\nHome > ΠΟΔΟΣΦΑΙΡΟ > Το έκανε όπως η ανδρική ομάδα!\nΤο έκανε όπως η ανδρική ομάδα!\nΜε το ίδιο σκορ που επικράτησε η ανδρική ομάδα νίκησε και η Κ20 του Πανιωνίου εκτός έδρας τον Πλατανιά (1-2).\nΠαρά τις αρκετές απουσίες που είχε η ομάδα Νέων του Πανιωνίου και τις πολλές αλλαγές που υπήρχαν στην ενδεκάδα, κατάφερε να πάρει την εκτός έδρας νίκη με 2-1 απέναντι στον Πλατανιά.\nΟι κυανέρυθροι μπόρεσαν να προηγηθούν στο παιχνίδι με τη συμπλήρωση του πρώτου τέταρτου με σουτ του Τσιντώνη μέσα από την περιοχή! Ο Πλατανιάς κατάφερε να ισοφαρίσει σε 1-1 στο 33′ με σουτ του Τσακμάκη,\nΣτο δεύτερο ημίχρονο ο Πλατανιάς είχε στο 47′ δοκάρι σε τελική ενέργεια του Πουρζιτίδη, όμως η συνέχεια ανήκε στον Ιστορικό.\nΗ ομάδα του Κοροπούλη πίεσε και δικαιώθηκε στο 89′. Ο Τριάντης κέρδισε το πέναλτι και ο Καραχάνας το μετέτρεψε σε γκολ με την εκτέλεσή του, δίνοντας στον Πανιώνιο τη νίκη με το τελικό 2-1!\nΠΛΑΤΑΝΙΑΣ (Μανώλης Σκύβαλος): Πενταράκης, Βασιλάκης, Τζουανάκης (80′ Σταυρουλάκης), Κατσαρός, Λάμτσε, Σμυρλάκης, Πουρζιτίδης, Τσακμάκης, Αναστασόπουλος (46′ Νίκολλι), Αμαραντίδης (46′ Μαρκουλάκης), Ουές.\nΠΑΝΙΩΝΙΟΣ (Δημήτρης Κοροπούλης): Καλαμάρας, Αγγέλης, Τριάντης, Κλειδής, Μίκο (65′ λ.τρ. Οικονόμου), Φίλων, Καραχάνας, Τσιντώνης (46′ λ.τρ. Καρούτζος), Δημητρίου, Γρηγορόπουλος (55′ Φλαμπούρης), Νομικός.\nItem Reviewed: Το έκανε όπως η ανδρική ομάδα! Rating: 5 Reviewed By: panionianea.gr


Ερωτικό ωροσκόπιο για την ημέρα του Αγίου Βαλεντίνου, για όλα τα ζώδια - BORO από την ΑΝΝΑ ΔΡΟΥΖΑ - boro.gr\nΑρχική/More/ΖΩΔΙΑ/Ερωτικό ωροσκόπιο για την ημέρα του Αγίου Βαλεντίνου, για όλα τα ζώδια\nΚυριακή, Σελήνη στον Ταύρο και του Αγίου Βαλεντίνου! Και οι τρεις είναι σημαντικοί λόγοι για να σε απογειώσουν σήμερα καθώς ο ερωτισμός είναι διάχυτος\nΕρωτικό ωροσκόπιο για την ημέρα του Αγίου Βαλεντίνου, για όλα τα ζώδια\nFebruary 14, 2016\tΖΩΔΙΑ\nΚυριακή, Σελήνη στον Ταύρο και του Αγίου Βαλεντίνου! Και οι τρεις είναι σημαντικοί λόγοι για να σε απογειώσουν σήμερα καθώς ο ερωτισμός είναι διάχυτος κι όπου βρεθείς θα τραβάς τα βλέμματα πάνω σου. Η συνειδητοποίηση ότι ο έρωτας σε κάνει πιο ζωντανό/η και ενθουσιώδη, θα σε σπρώξει στο να κυνηγήσεις την τύχη σου, ανάμεσα σε άλλους μόνους/ες που ενδεχομένως να κυκλοφορούν αυτή τη μέρα. Εσύ πάντως που είσαι σε σχέση, σήμερα θα… καλοπεράσεις, αφού όλες οι συνθήκες ευνοούν ένα καυτό βράδυ.\nΜε τη Σελήνη στο δικό σου ζώδιο αλλά και το εξάγωνο Άρη – Δία, ξεκουνιέσαι κι εσύ ο πολλά βαρύς του ζωδιακού, μη σου πω ότι παίρνεις φωτιά. Είσαι το Νο 1 άτομο προς ζήτηση, οπότε καλό θα ήταν να αφήσεις τη βολή σου και να κυκλοφορήσεις γιατί πιθανόν να ελκύσεις ένα πρόσωπο που θα σε φλερτάρει έντονα. Αν είσαι σε σχέση, η μέρα απαιτεί να το γιορτάσεις με τον άνθρωπό σου. Φτιάξε μια ρομαντική ατμόσφαιρα, ένα όμορφο δείπνο με επιδόρπιο και είσαι έτοιμος/η να απολαύσεις μια ημέρα του Αγίου Βαλεντίνου που θα μείνει και στους δυο αξέχαστη.\nΕκμεταλλεύσου την περίσταση και φυσικά το εξάγωνο Άρη-Δία και πάρε πρωτοβουλίες. Στείλε ένα ερωτικό μήνυμα στο πρόσωπο που σου αρέσει ή το πράσινο φως σε ένα άλλο που μπορεί να σε θέλει και σου έχει κάνει αρκετές προτάσεις να βγείτε. Αν είσαι σε σχέση, με πολύ κέφι κι ιδιαίτερα δραστήριος/α, θα ψάξεις να προσφέρεις στο σύντροφό σου ένα πρωτότυπο δώρο αλλά να θυμάσαι ότι τα απλά πράγματα, ακόμα κι αυτά που θεωρείς εσύ κλισέ, ίσως τελικά εκτιμηθούν περισσότερο.\nΕπιτέλους, σήμερα απενεχοποιείται η καψούρα σου για το ταίρι σου καθώς η μέρα σου επιτρέπει να του δείξεις με διάφορους τρόπους πόσο ερωτευμένος/η είσαι μαζί του. Λουλούδια, σοκολατάκια και φιλιά είναι τα must και μην τσιγκουνευτείς, ιδίως στα τελευταία. Όσο περισσότερα δώσεις, τόσα και πιο πολλά θα λάβεις. Αν είσαι μόνος/η και με φίλους στην ίδια κατάσταση με σένα, κανονίστε να πάτε για φαγητό ή καφέ παρέα. Εκεί έξω υπάρχουν κι άλλοι σαν κι εσένα. Πού ξέρεις αν σε ψάχνουν;\nΣε πάει πολύ η μέρα με το εξάγωνο Άρη – Δία, οπότε ντύσου, στολίσου και βγες έξω. Η μέρα είναι από μόνη της εκρηκτική και σίγουρα με το φλογερό σου ταμπεραμέντο θα γίνεις αντικείμενο θαυμασμού και το κέντρο του ενδιαφέροντος του αντίθετου φύλου. Μην το παρακάνεις όμως με το κυνήγι των εντυπώσεων. Αν είσαι σε σχέση, να μην ξεχάσεις ότι η κίνηση του συντρόφου σου μετράει κι όχι καθαυτό το δώρο που θα σου προσφέρει γιατί δίνεται με αγάπη. Απόφυγε τις έμμεσες υποδείξεις γιατί στο τσακ είσαι να χαλάσεις το κλίμα.\nΜε τον Δία στο ζώδιό σου σε θετική όψη με τον Άρη είσαι φορτσάτος/η και το σπίτι μάλλον δε θα σε χωράει. Ακόμα και το ότι είσαι μόνος/η, δε θα σε εμποδίσει να χαρείς τη μέρα, με βόλτες και συναντήσεις με δικά σου πρόσωπα. Δεν αποκλείεται πάντως να λάβεις ένα μήνυμα ή κάποιο άτομο να σε πλησιάσει και να σου εκφράσει το θαυμασμό του. με μάλλον υπερβολικό για τα δεδομένα σου τρόπο. Στη σχέση σου επικρατεί ένα έντονο ερωτικό κλίμα που είναι ταμάμ, αφού θα σας δοθεί η δυνατότητα να περάσετε μια μέρα γεμάτη αγάπη με το ταίρι σου\nΕσύ δε θα γιόρταζες σήμερα που είσαι πλασμένος/η για συντροφική αγάπη; Η φύση σου είναι ταυτισμένη με τη μέρα του Αγίου Βαλεντίνου οπότε όσον αφορά στη σχέση σου, έχεις κάνει τα πλάνα σου και θα επιδιώξεις να αναθερμάνεις το ερωτικό ενδιαφέρον του συντρόφου σου με πολλούς τρόπους. Αν είσαι ελεύθερος/η, η προσωρινή σου μελαγχολία, σύντομα θα μετατραπεί σε διάθεση να ντυθείς, να φτιαχτείς και να βγεις, γνωρίζοντας ότι με το να κάθεσαι μέσα δεν θα αλλάξει η τύχη στην προσωπική σου ζωή.\nΜε το εξάγωνο του Άρη σου με το Δία, μια εσωτερική ένταση θα την έχεις σήμερα, όμως καλό θα ήταν να μην την αφήσεις να εκφραστεί με κόντρες και διαμάχες, αλλά ερωτικά. Στη μάχη προς την ανεύρεση ενός ατόμου που θα σε… εκτοξεύσει πρέπει να ριχτείς και σήμερα έχεις όλες τις συνθήκες να σε ευνοούν για να το καταφέρεις. Αν είσαι σε σχέση, φτιάξε την ανάλογη ατμόσφαιρα για μια νύχτα γεμάτη έρωτα και πάθος και μην αφήσεις το σύντροφό σου να πάρει ανάσα από τις απανωτές «αισθησιακές» επιθέσεις σου. Έτσι… γιορτάζει ο Σκορπιός!\nΟ κυβερνήτης σου, Δίας, σήμερα σου δίνει τέτοια ώθηση που είναι αδύνατο να μείνεις ήρεμος/η και χαλαρός/η για πολύ ώρα στο ίδιο μέρος. Το κέφι, η ζωντάνια και η ερωτική σου διάθεση θα είναι στα ύψη, οπότε δεν αποκλείεται ένα άτομο να κεραυνοβοληθεί από την παρουσία σου και να καταλήξετε μαζί. Αν από την άλλη είσαι σε σχέση, πηγαίνετε μια βόλτα για φαγητό με το ταίρι σου το μεσημέρι και γυρίστε νωρίς σπίτι για να απολαύσετε το… επιδόρπιο.\nΣαφώς και το «καλύτερα μόνος παρά με κακιά παρέα» το προτιμάς αλλά -μεταξύ μας- ενώ προς τα έξω δείχνεις αδιάφορος/η για τη σημερινή μέρα, μέσα σου σε πειράζει που δεν έχεις κάποιο πρόσωπο στο πλευρό σου. Μη σκας, μπορείς να περάσεις ωραία με τους φίλους σου κι αν προτιμήσετε να κυκλοφορήσετε είναι πολύ πιθανό να έχεις και τα τυχερά σου. Αν είσαι σε σχέση, ακολούθησε όλες τις κλασικές συνταγές, βάλε λίγο παραπάνω πάθος και να είσαι σίγουρος/η ότι η βραδιά ανάμεσα σε σένα και το ταίρι σου θα είναι απολαυστική.\nΕντάξει, μπορεί να υποστηρίζεις ότι δε σε αγγίζει η σημερινή μέρα καθόλου, αλλά μην είσαι τόσο αντιδραστικός/η. Κάνε την έκπληξη στο σύντροφό σου και πάρε του ένα μπουκέτο λουλούδια, τουλάχιστον, για να χαρεί. Άλλωστε θα λάβεις κι εσύ τα δωράκια σου και θα σου αρέσουν. Αν είσαι μόνος/η, μπορεί να συναντηθείς με την παρέα σου και να αρχίσετε να κοροϊδεύετε όλα τα ερωτευμένα ζευγάρια που κυκλοφορούν. Ωστόσο, θυμήσου ότι το σύμπαν… εκδικείται με τον τρόπο του και δεν αποκλείεται σε λίγο να είσαι κι εσύ ανάμεσά τους…\nΗ μόνη περίπτωση για να γιορτάζεις και να μην… το φωνάζεις σήμερα είναι το αντικείμενο του πόθου σου να λείπει ή να ανήκει αλλού. Σε κάθε άλλη περίπτωση θα είσαι μέσα στο χαμόγελο και αυτό που θα σε απασχολεί, αν είσαι σε σχέση, είναι το τι θα φορέσεις, που θα πάτε με το ταίρι σου και αν θα του αρέσει το δώρο του. Αν, πάλι, είσαι ελεύθερος/η, άσε την ονειροπόληση και βγες από το σπίτι. Θα βρεις πρόθυμες αγκαλιές και άτομα που θα θέλουν να σου προσφέρουν αγάπη, ακόμα κι αν είναι για λίγο. Το ηθικό σου όμως θα ανέβει!


Κατεβασμα Ableton Live 10.1.17 – Vessoft\nWindowsΠολυμέσαΜίξης μουσικήςAbleton Live\nΕπίσημη Σελίδα: Ableton Live\nΒικιπαίδεια: Ableton Live\nAbleton Live – ένα μοναδικό λογισμικό για τη δημιουργία ηλεκτρονικής μουσικής. Ableton Live είναι μεγάλη για DJs και δουλειά στο στούντιο για να δημιουργήσουν μουσική σε πραγματικό χρόνο. Το λογισμικό περιέχει μια σειρά από χρήσιμα εργαλεία για τη δημιουργία μουσικών συνθέσεων, όπως ένα συνθεσάιζερ, sampler, drum machine, ακουστικά τύμπανα κλπ Ableton Live τεχνολογία υποστηρίζει ASIO, Core Audio, VST, μονάδες ήχου, ReWire, και επίσης έχει κάποια δικά της εργαλεία και η απαραίτητη σύνολο των ηχητικών εφέ. Το λογισμικό περιλαμβάνει πίνακες που δίνουν πρόσθετες πληροφορίες σχετικά με τη σύνθεση, περιγράφει λεπτομερώς τις αλλαγές στις σήματα και συμβουλές που βοηθούν να επιτευχθούν τα καλύτερα δυνατά αποτελέσματα.\nΈνα μεγάλο σύνολο μουσικών οργάνων\nΗ παρουσία των διαφορετικών ήχων\nΆλλα ενσωματωμένο audio και MIDI αποτελέσματα\nΔημιουργία των κομματιών σε πραγματικό χρόνο\nΚατεβασμα Ableton Live\nΣχόλια σχετικά με την Ableton Live\nΛογισμικό παρόμοιο με το Ableton Live\nHTC Sync – ένα λογισμικό για τον συγχρονισμό των δεδομένων μεταξύ της συσκευής HTC και του υπολογιστή. Υποστηρίζει την αυτόματη ενημέρωση των προγραμμάτων οδήγησης συσκευών.\nΈνα ισχυρό player σας επιτρέπει να παίξετε τα περισσότερα από τα μορφές των μέσων ενημέρωσης και να χρησιμοποιούν διαφορετικά φίλτρα ήχου και βίντεο εφέ.\nAres – ένα εργαλείο για τη λήψη και κοινή χρήση αρχείων στο διαδίκτυο. Το λογισμικό σας επιτρέπει να κατεβάζετε γρήγορα αρχεία και περιλαμβάνει την ενσωματωμένη συσκευή αναπαραγωγής για την αναπαραγωγή αρχείων πολυμέσων.\nGoToMyPC – λογισμικό για πρόσβαση στα δεδομένα του απομακρυσμένου υπολογιστή ή της συσκευής. Το λογισμικό χρησιμοποιεί αυστηρά μέτρα ασφάλειας και κρυπτογράφησης για την προστασία των δεδομένων.


Ο ΓΕΝΕΘΛΙΟΣ ΠΟΣΕΙΔΩΝΑΣ ΣΤΟΝ 12Ο ΟΙΚΟ\nΑρχική σελίδα Άρθρα Πλανήτες Ο γενέθλιος Ποσειδώνας στον 12ο Οίκο\n<p>Ο Ποσειδώνας στον 12ο Οίκο βρίσκεται στη πιο ευαίσθητη θέση του, καθώς είναι ο φυσικό του κυρίαρχος Οίκος. Ο Ποσειδώνας εδώ κάνει τους ανθρώπους απίστευτα ευαίσθητους στις δυνάμεις που επηρεάζουν το υποσυνείδητο. Ο Ποσειδώνας στον 12ο Οίκο έχει μία βαθιά ευαισθησία απέναντι στην κοινωνία και είναι έντονα ευθυγραμμισμένος με τα θύματα, τα δεινά, την απώλεια και το χάος.\nΟ Ποσειδώνας στον 12ο Οίκο έχει την ικανότητα να μεταφέρει τα συλλογικά του όνειρα στην τέχνη. Η συμπόνια και η υπερβολική ευαισθησία απέναντι στους συναισθηματικούς τόνους της ατμόσφαιρας περιβάλλουν αυτά τα άτομα, και είναι από τη φύση τους πνευματικοί διάμεσοι ή ικανοί να αισθάνονται και να καταλαβαίνουν πολλά για άτομα τα οποία δεν γνωρίζουν.\nΟ Ποσειδώνας εδώ μπορεί να καλύψει την έννοια του εγωισμού και τα φράγματά του είναι ορθάνοιχτα. Αυτό τους αφήνει να αισθάνονται ευάλωτοι χωρίς προστατευτικά τείχη. Ο Ποσειδώνας δεν γνωρίζει τι σημαίνει όριο έτσι μία μεγάλη ποσότητα εικόνων και συλλογικών συναισθημάτων διαρρέουν συνεχώς το σώμα τους.\nΚαθώς ο Ποσειδώνας εδώ βρίσκεται στο σπίτι του, αυτό σημαίνει πως βρίσκονται πιο κοντά στο συναίσθημα της σύγχυσης, της συμπόνιας και της απόλυτης αγάπης. Έχουν την απίστευτη ανάγκη να συνδεθούν με την πηγή του σύμπαντος, και μερικοί άνθρωποι με τον Ποσειδώνα στον 12ο Οίκο είναι έντονα πνευματικοί και έχουν την ανάγκη να νιώθουν πως βρίσκονται κοντά στη πηγή που αντηχεί μέσα τους. Άλλοι ίσως νιώθουν την ασάφεια όταν περιγράφουν τα συναισθήματά τους αυτά –και συχνά κουράζονται ψυχικά από το υποσυνείδητο του 12ου Οίκου. Ο 12ος Οίκος επίσης συνδέεται με τους προγόνους μας, καθώς και με το παρελθόν που απλώνεται πολύ πιο μακριά από τη συνειδητή μας μνήμη.\nΟ κόσμος του Ποσειδώνα είναι επιθυμητός μέσα από διαφορετικές μετριότητες, και ίσως υπάρχουν αρκετά πνευματικά δώρα σε αυτή τη τοποθέτηση. Οι άνθρωποι αυτοί ενδιαφέρονται έντονα για τους κρυφούς τομείς της ζωής και της ζωής μετά θάνατον. Η θρησκεία ίσως είναι επίσης σημαντική για αυτά τα άτομα καθώς και όλες οι δραστηριότητες που τους βοηθούν να νιώσουν πιο κοντά στη πηγή. Αν το άτομο αρρωστήσει, πολλές φορές είναι σύμβολο της ανάγκης του να αποδράσει από τη πραγματικότητα. Όταν ο κόσμος είναι δύσκολο να ανεχτεί από αυτούς, υπάρχει η ακαταμάχητη ανάγκη για απόδραση, έτσι ώστε να μπορέσουν να ζήσουν μόνοι τους και μακριά από το χάος. Πολλά υποκατάστατα που έχουν σχέση με τον Ποσειδώνα αφορούν το αλκοόλ, τα ναρκωτικά ή οποιαδήποτε άλλη μορφή φυγής.\nΟ Ποσειδώνας στον 12ο Οίκο μπορεί να είναι σύμβολο κατάβασης στη σχιζοφρένεια ή κάποιας άλλης ψυχικής αποδιοργάνωσης. Η αναγκαιότητα παροχής και διαμόρφωσης μίας ζωής για τον εαυτό τους καθώς και το να ανέχονται την καθημερινότητα, θυσιάζονται στο όνομα της απομόνωσης. Ο 12ος Οίκος σχετίζεται με ιδρύματα, φιλανθρωπίες, ορφανοτροφεία και φυλακές. Υπάρχει μία ισχυρή συμπόνια για ανθρώπους που έχουν απομακρυνθεί από την κοινωνία, έτσι πολλές φορές καταλήγουν να δουλεύουν σε νοσοκομεία ή σε επαγγέλματα που βοηθούν τους συνανθρώπους τους, ανακουφίζοντας την μοναξιά και την απομόνωση των άλλων.\nΥπάρχει ένα περίεργο συναίσθημα όσον αφορά τον 12ο Οίκο και πολλές φορές θυμίζει τα βήματα του χρόνου. Ο Ποσειδώνας εδώ συμπεριφέρεται σαν σημείο αναφοράς για ξεχασμένους προγόνους και συλλογικής θλίψης, θυσίας και ανεκπλήρωτων ονείρων. Ο 12ος Οίκος είναι ο Οίκος που αφορά την προσωπική ανατροπή και οι πλανήτες εδώ κινδυνεύουν να γίνουν το θύμα μεγάλων οικογενειακών διαπληκτισμών. Ίσως υπάρξουν συναισθηματικά, πνευματικά, αλκοολικά ή προβλήματα με ναρκωτικά στην οικογενειακή ιστορία. Ο Ποσειδώνας στον 12ο Οίκο νιώθει πως είναι το θύμα και κατέχει το τίτλο του προβληματισμένου, της πηγής των προβλημάτων της οικογένειας. Η οικογένεια μπορεί να έχει μακρύ ιστορικό που περιλαμβάνει πνευματικές ασθένειες ή ανεκπλήρωτα όνειρα.\nΟ 12ος Οίκος έχει μία αφθονία νοημάτων όσον αφορά την πνευματικότητα, τη θρησκεία, την πνευματική υγεία, τα ινστιτούτα και το υποσυνείδητο παρελθόν. Η εσωτερική μοναξιά και το αίσθημα της απομόνωσης υπάρχουν στις περισσότερες των περιπτώσεων.\nΗ πνευματική καθοδήγηση μπορεί να βοηθήσει στις αποφάσεις της ζωής. Ωστόσο, η συνεχής επαφή με το «θείο» δυσκολεύει τη λειτουργικότητα στο φυσικό κόσμο. Υπάρχει το δώρο της επαφής με τον ανέφικτο κόσμο του πνεύματος και της μετά θάνατον ζωής. Η γραμμή που χωρίζει αυτά τα δύο ελαχιστοποιείται. Ο Οίκος του Ποσειδώνα ερευνά το απόλυτο. Με τον Ποσειδώνα έχουμε να κάνουμε με το συναισθηματικό και αιώνιο απόλυτο. Ο Ποσειδώνας στον 12ο Οίκο έχει την ικανότητα να μας φέρει πιο κοντά στο «θείο», ενώ η καταπιεσμένη ευαισθησία του ξυπνά ολοκληρωτικά στην ενήλικη ζωή.\nΟ 9ος Οίκος αναφέρεται στην επιστήμη και τη θρησκεία. Η τοποθεσία του Ποσειδώνα σε αυτό τον Οίκο θεωρείται ωφέλιμη. Τα άτομα με τον...\nΤα άτομα που γεννήθηκαν με τον Ποσειδώνα στον 10ο Οίκο τους εκφράζουν σύγχυση όσον αφορά την επιλογή επαγγέλματος και τείνουν να έχουν...\nΟ 11ος Οίκος στο γενέθλιο χάρτη είναι ο Οίκος της φιλίας και των ομότιμων σχέσεων. Για τους ανθρώπους που έχουν τον γενέθλιο Ποσειδώνα...\nΟι άνθρωποι με τον Πλούτωνα στον 9ο Οίκο ίσως περάσουν μέσα από μία φιλοσοφική αναθεώρηση ή κάποια δραματική κρίση στη ζωή τους, ως...


Συντάχθηκε απο τον/την inaoussa\ton Δευτέρα, 20 Ιανουάριος 2020 01:51\nΤο ‘’πιάσιμο’’ μετά την άσκηση είναι μια πολύ συνηθισμένη κατάσταση και παρουσιάζεται μετά από μακροχρόνια αποχή ή έπειτα από ένα δυνατό ξεκίνημα ακόμα και από έμπειρους αθλητές.\nΠαλαιότερα πιστεύαμε ότι οφείλεται στη συγκέντρωση γαλακτικού οξέως στους μύες. Αυτό είναι αληθές αλλά τώρα πια γνωρίζουμε ότι η δυσφορία ή ο πόνος (το πιάσιμο) μετά από την άσκηση είναι το αποτέλεσμα και μικροτραυματισμών των μυϊκών ινών.\nΤο είδος, η χρονική διάρκεια και η ένταση της άσκησης, ακόμα και κάθε κίνησης που δεν έχουμε συνηθίσει μπορεί να οδηγήσει σε ‘’πιάσιμο’’ . Ακόμη και η μεταφορά αντικειμένων ή το ανέβασμα σκάλας μπορεί την επόμενη μέρα να μας προκαλέσει πόνο.Ο επιστημονικός όρος είναι DOMS (Delayed Onset Muscle Soreness) και συνήθως εμφανίζεται καθυστερημένα, 12-20 ώρες μετά από την άσκηση και αφού το σώμα αρχίζει να χαλαρώνει. Τις περισσότερες φορές το αντιλαμβανόμαστε την επόμενη μέρα το πρωί τη στιγμή που ξυπνάμε.\nΣυνεχίζοντας να γυμναζόμαστε την επόμενη μέρα, αντιλαμβανόμαστε ότι σταματάει κατά τη διάρκεια της άσκησης και επανέρχεται μετά σε όλο και μικρότερο βαθμό.Έπειτα από μια-δ ύο εβδομάδες έχει εξαφανισστεί.\nΤο βέβαιο είναι ότι δεν μπορούμε να το καταπολεμήσουμε. Μπορούμε, ωστόσο, προσέχοντας κάποια σημεία να το μειώσουμε. Γεγονός είναι ότι οι μύες μας για να το ξεπεράσουν χρειάζονται ξεκούραση ώστε να αυτοθεραπευθούν, από την άλλη όμως δεν πρέπει να σταματήσουμε να γυμναζόμαστε.\nΟ περισσότερος κόσμος περιμένει να πονέσει τις πρώτες ημέρες και αν αυτό δεν συμβεί θεωρεί ότι δεν γυμνάστηκε αρκετά ή σωστά. Η σωστή άσκηση αρχίζει με ήπιους ρυθμούς και αυξάνεται προοδευτικά, τα αποτελέσματα της δε, φαίνονται έπειτα απο διάστημα μερικών εβδομάδων, ιδιαίτερα αν γυμναζόμαστε με βάρη. Αρχίστε να γυμνάζεστε αργά ώστε να μειώσετε αυτό το αίσθημα δυσφορίας στην συνέχεια\nΟι υδατάνθρακες βοηθούν το σώμα μας να καταπολεμήσει την κούραση, αναπληρώνοντας το γλυκογόνο που έχει ξοδέψει ο οργανισμός μας κατά τη διάρκεια της άσκησης. Παράλληλα η άπαχη πρωτείνη βοηθά τους μυες μας νας επιδιορθώσουν τις μικροφθορές τους και να γίνουν δυνατότεροι\nΓια την αποφυγή τραυματισμών είναι απαραίτητη η αποκατάσταση μετά την άσκηση Ο ρόλος των μυϊκών διατάσεων είναι πολύ σημαντικός. Οι μυϊκές διατάσεις (stretching) μεταβάλλουν το μήκος του μυ με συμβάλλουν στην καλύτερη κινητικότητα των αρθρώσεων και την αποτελεσματική λειτουργία των κινητικών μηχανισμών του ανθρώπινου σώματος. Οι ήπιες διατάσεις θα σας βοηθήσουν να μειώσετε τον πόνο\nΟρισμένες έρευνες έχουν δείξει ότι το μαλακό μασάζ στους κουρασμένους μυς βοηθά να μειωθεί το πιάσιμο κατά περίπου 30%.\nΗ ανάπαυση παίζει ίσως τον πιο σημαντικό ρόλο μαζί με την διατροφή . Καθώς απαιτούνται 48 ώρες προκειμένου η ίδια μυική ομάδα να είναι έτοιμη για μια ακόμη επιβάρυνση οφείλουμε να ενδιάμεσα να ξεκουραστούμε. Στο διάστημα αυτό μπορούμε γυμνάσουμε διαφορετική μυική ομάδα χρειάζεται μεγάλη προσοχή στο σχεδιασμό της προπόνησης.\nΓια τους αρχάριους ασκούμενους η ανάπαυση,η σωστή διατροφή και οι διατάσεις παίζουν τον πιο σημαντικό ρόλο.Κάνοντας συστηματικά άσκηση , οι μυες μας ανταποκρίνονται στο εξωτερικό ερέθισμα και έπειτα από μερικές εβδομάδες μας αποζημιώνουν με περισσότερη υγείαα σε σώμα και πνεύμα.\nTags: Πιάσιμο μετά άσκηση πώς αντιμετωπίζεται


Monsieur Doumani: Πρώτη παρουσίαση για το «Αγκάθθιν» – Παραθυρο\nΕπόμενη παρουσίαση δίσκου στις 16 Μαρτίου στην Πάφο\nΠραγματοποιήθηκε χθες βράδυ η πρώτη παρουσίαση του δίσκου «Αγκάθθιν», των Monsieur Doumani, στο πλαίσιο της εμφάνισής τους στο καφενείο «Στο δρόμο», στη Λεμεσό.\nΤο «Αγκάθθιν» αποτελεί την τρίτη κυκλοφορία του συγκροτήματος. Ο δίσκος αποτελείται σχεδόν αποκλειστικά από πρωτότυπες συνθέσεις και ουσιαστικά κτίζει πάνω στις βάσεις που είχε θέσει ο προηγούμενος πολυ-βραβευμένος δίσκος του σχήματος, «Sikoses» (2015).\nΟ δίσκος με το συμβολικό όνομα Αγκάθθιν, πραγματεύεται όσο ποτέ προηγουμένως, τις πολιτικές, κοινωνικές και ακτιβιστικές ανησυχίες και ευαισθησίες των μελών του γκρουπ. Θεματικά τα τραγούδια αντλούν έμπνευση μεταξύ άλλων, από την ασταθή πολιτική κατάσταση στο μοιρασμένο νησί της Κύπρου και την ανάγκη για ειρήνη και επανένωση, καθώς και από περιβαλλοντικά εγκλήματα που προξενούνται στο βωμό της οικονομικής ανάπτυξης και του κέρδους. Μουσικά επιμηκύνεται η διάθεση για πειραματισμό τόσο συνθετικά και ενορχηστρωτικά όσο και ηχητικά, ανακαλύπτωντας καινούργιες σχέσεις και ισορροπίες σε μελωδία, ρυθμό, αρμονία και χροιά. Η μουσική γλώσσα στον δίσκο Αγκάθθιν κτίζεται πάνω στις συντεταγμένες της κυπριακής παραδοσιακής μουσικής εμβολιασμένη όμως με στοιχεία από πολλά άλλα είδη όπως η ροκ, μπλουζ, χιπ-χοπ, ψυχεδέλεια, μπάλκαν κλπ.\nΤο συγκρότημα συνεχίζει τις εμφανίσεις του το Μάρτιο στην Κύπρο, για την προώθηση του δίσκου ενώ προγραμματισμένες παρουσιάσεις δίσκου αναμένονται και στο εξωτερικό τον Μάιο.


Ισοθερμική Θήκη Picnic Owl Grey – Different Store\nΙσοθερμική Θήκη Picnic Owl Grey\nΕίδος προϊόντος: Lunch Bag's\nΗ νέα ισοθερμική τσάντα Picnic της My Bag's θα σας λύσει τα χέρια με στυλ! Μπορείτε να πάρετε μαζί σας από μπιμπερό, παιδικές τροφές, χυμούς, φρούτα, μπισκότα, γιαούρτια κλπ.\nΠεριλαμβάνει εύκαμπτο ισοθερμικό σάκο (200 γρ.) Κατάλληλο για επαφή με τρόφιμα.\nΥλικό: Νάυλον και EVA εσωτερικό, κατάλληλο επίσης να έρχεται σε επαφή με τα τρόφιμα. Απολαύστε τις οικογενειακές σας εκδρομές με αυτή την τσάντα διασκέδασης picnik!


Εθνική ήττα και νέος εθνικός διχασμός / Μαρίνος Γιάννης\nΣλαβομακεδόνες με γλώσσα σλαβομακεδονική. Η δήθεν ένσταση ότι διαφωνεί η αλβανική μειονότητα αντικρούεται και με το ότι και η εκδοχή του όρου Μακεδόνες αγνοεί την αλβανική μειονότητα. Μακεδόνες θα αποκαλούνται εφεξής επισήμως και οι ανήκοντες στην αλβανική μειονότητα.\nΗ διεθνής πρακτική θα έπρεπε να είναι ο οδηγός και να καθορίζει τα όρια των εθνικών μας υποχωρήσεων. Νεομακεδονία ή Σλαβομακεδονία, όπως Λευκορωσία. Πάντως και με τη νέα ονομασία Βόρεια Μακεδονία αυτονόητο επακόλουθο θα έπρεπε να είναι οι πολίτες της να αποκαλούνται Βορειομακεδόνες, όπως και οι Βορειοκορεάτες, οι Νεοζηλανδοί ή οι Λευκορώσοι, και η γλώσσα τους βορειομακεδονική ή ακόμα σωστότερα σλαβομακεδονική. Η αποδοχή σκέτων των όρων Μακεδόνες και μακεδονική γλώσσα σημαίνει ότι δεν ισχύει το erga omnes αφού αποδεχόμαστε να αποκαλούνται Μακεδόνες και όχι Βορειομακεδόνες.\nΤο τι θα επακολουθήσει της υπογραφής στις Πρέσπες δύσκολα μπορεί να υποθέσει κανείς. Δύο πάντως αναπόφευκτα επακόλουθα ανακύπτουν: ένας ακόμα ολέθριος εθνικός διχασμός προκειμένου να διατηρήσουν την εξουσία Τσίπρας και Καμμένος και η εθνική ταπείνωση όταν π.χ. σε αναμέτρηση των εθνικών ομάδων ποδοσφαίρου μεταξύ Ελλάδας και Βόρειας Μακεδονίας ο περιγράφων τον αγώνα θα υποχρεώνεται να λέει ότι οι Μακεδόνες έβαλαν γκολ στους Ελληνες ή ότι οι Ελληνες τσάκισαν τους Μακεδόνες. Και τότε θα συνειδητοποιηθεί ότι η Μακεδονία έπαψε να είναι ελληνική.\nΟι θριαμβολογίες που ακούστηκαν στις Πρέσπες από την πλευρά της Ελλάδας και των διεθνών θεσμών θύμισαν τον αντίστοιχο ενθουσιασμό με τον οποίο χαιρετίστηκε η διαβόητη Συνθήκη του Μονάχου το 1938 μεταξύ των δυτικών Ευρωπαίων και του Χίτλερ. Ο κ. Τσίπρας ήταν εξίσου ενθουσιασμένος όπως και ο τότε βρετανός πρωθυπουργός Τσάμπερλεν. Ακολούθησε ως αναπόφευκτη συνέπεια ο Β' Παγκόσμιος Πόλεμος.


Chic γάμος με φρέσκα λευκά λουλούδια | Κατερίνα & Αντώνης - EverAfter\nHome » ΓΑΜΟΙ » Καλοκαιρινοι Γαμοι » Chic γάμος με φρέσκα λευκά λουλούδια | Κατερίνα & Αντώνης\nChic γάμος με φρέσκα λευκά λουλούδια | Κατερίνα & Αντώνης\nOct 23 Καλοκαιρινοι Γαμοι, Ρομαντικοι Γαμοι\nΗ όμορφη νύφη είχε μια ιδανική εικόνα για το γάμο των ονείρων της… relaxed & chic! Έτσι κατάφερε να δημιουργήσει ένα chic γάμο με μια διακόσμηση που ξεχείλιζε ρομαντισμό. Μπουκέτα φρέσκων, λευκών λουλουδιών, φανάρια και πολλά κεράκια στόλιζαν με τον πιο ωραίο τρόπο τόσο την εκκλησία όσο και τη μετέπειτα δεξίωση. Το ερωτευμένο ζευγάρι γιόρτασε την αγάπη του με τα αγαπημένα του πρόσωπα σε ένα μαγευτικό, καταπράσινο χώρο περικυκλωμένο με την ομορφιά της φύσης. Απολαύστε κάθε στιγμή μέσα από τις παρακάτω φωτογραφίες!\nΗ νύφη μοιράστηκε μαζί μας: «Η πρόταση έγινε το βράδυ της παραμονής Χριστουγέννων 2017, οπότε και περιμέναμε καλεσμένους στο σπίτι. Όταν άνοιξα το φούρνο να βάλω το γεύμα να ψήνεται, βρήκα μέσα ένα κουτάκι με ένα μονόπετρο! Γέλασα πολύ, κάνουμε συνέχεια αστεία και πλάκες ο ένας στον άλλον, επομένως ο τρόπος που έγινε η πρόταση ήταν σε αυτό το πλαίσιο.»\n«Παρακολουθούσα τα blogs Love4Weddings, EverAfter και Chic and Stylish Weddings και έπαιρνα ιδέες, αλλά ταυτόχρονα υπήρχαν και κάποιες συμβουλές πιο πρακτικής φύσης που με βοήθησαν αρκετά στην οργάνωση του γάμου.»\n«Παντρευτήκαμε στην Παναγία Φανερωμένη στη Βουλιαγμένη, την Παρασκευή, 13 Ιουλίου 2018. Για τη νυφική ανθοδέσμη επέλεξα λευκές παιώνιες.»\n«Το νυφικό μου φόρεμα είχε λιτό σχέδιο, με σατέν και τούλι. Ούτε φιόγκοι, ούτε δαντέλες. Ακριβώς όπως το ήθελα!»\n«Το στυλ του γάμου θα ήθελα να το προσδιορίσω ως relaxed chic και ελπίζω να πέτυχε! Στο στολισμό κυριαρχούσε το λευκό. Μου άρεσε που τα λευκά centerpieces στα τραπέζια έκαναν αντίθεση με τα τραπεζομάντηλα τα οποία είχαν το χρώμα της άμμου. Θεωρώ πλέον τα λευκά τραπεζομάντηλα παρωχημένα.»\n«Η στιγμή του πρώτου χορού ήταν η αγαπημένη στιγμή του γάμου μας. Χορέψαμε ένα τραγούδι που έγραψε ειδικά για εμάς και την ημέρα του γάμου μας, ο κουμπάρος μας Λευτέρης Κιντάτος που εκτός από τραγουδιστής, είναι εξαιρετικά ταλαντούχος τραγουδοποιός.»\n«Η συμβουλή μου σε μια νύφη που τώρα σχεδιάζει το γάμο της είναι να μην την πιάσει η υστερία του “να είναι όλα τέλεια”. Να μην πνιγεί ανάμεσα σε χιλιάδες επιλογές γιατί αν υπερεκτεθεί στο τέλος θα χάσει την αίσθηση του τί της αρέσει και τί όχι. Να κάνει τις διάφορες επιλογές παρέα με τον άντρα της, έχει πιο πολύ πλάκα και είναι λιγότερο στρεσογόνο»\nΤούρτα Γάμου & Catering\n<< Colorful ιδέες βάπτισης κοριτσιού με θέμα Frida Kahlo Κοριτσίστικη βάπτιση με ροζ λουλούδια>>


Παίζοντας κβαντικά παιχνίδια με το φώς, οι ηλεκτρονικές συσκευές μαθαίνουν να σκέφτονται πιο γρήγορα | Νέα | Ίδρυμα Τεχνολογίας και Έρευνας\nΠαίζοντας κβαντικά παιχνίδια με το φώς, οι ηλεκτρονικές συσκευές μαθαίνουν να σκέφτονται πιο γρήγορα | Νέα\nΕρευνητές από το Πανεπιστήμιο Κρήτης και το Ίδρυμα Τεχνολογίας και Έρευνας (ΙΤΕ) στο Ηράκλειο, σε συνεργασία με το Ερευνητικό Κέντρο Ames στις ΗΠΑ, ανακάλυψαν ένα νέο τρόπο για να δημιουργήσουν μικρούς μαγνήτες χρησιμοποιώντας φως. Φωτίζοντας οξείδια του μαγγανίου-πολύπλοκα υλικά που χρησιμοποιούνται στη σύγχρονη τεχνολογία-με υπερ-βραχείς παλμούς λέιζερ, κατάφεραν μέσα σε ένα δισεκατομμυριοστό του χιλιοστού του δεκάτου του δευτερολέπτου (100 φεμτο-δευτερόλεπτα, 10-13δευτερόλεπτα) να αλλάξουν τη μαγνητική τους κατάσταση από αντιφερρομαγνήτη σε φερρομαγνήτη. Η ιδιότητα των ηλεκτρονίων που ονομάζεται σπιν, υπεύθυνη για το μαγνητισμό, χρησιμοποιείται σε ηλεκτρονικές συσκευές και μαγνητικές μνήμες για την κωδικοποίηση της πληροφορίας σε bits: το 0 και το 1 αντιστοιχούν σε διαφορετικές τιμές του συνολικού σπίν. Οι ερευνητές κατάφεραν να μαγνητίσουν την ύλη με ταχύτητα 1000 φορές μεγαλύτερη από αυτή στις πιο γρήγορες σημερινές μαγνητικές μνήμες ηλεκτρονικών υπολογιστών. Οι γρήγορες αλλαγές της μαγνητικής κατάστασης αποτελούν τη βάση ενός «μαγνητικού διακόπτη», με ευρείες εφαρμογές από γρήγορες μνήμες και σκληρούς δίσκους μέχρι τη συλλογή ενέργειας με μελλοντικά φωτοβολταικά συστήματα.\n«Τέτοια μοντέρνα υλικά είναι υπερευαίσθητα σε ηλεκτρικά και μαγνητικά πεδία, και αυτό τα κάνει ιδιαίτερα ελκυστικά για τεχνολογικές εφαρμογές. Όμως, πρέπει πρώτα να καταλάβομε καλύτερα το πως ακριβώς λειτουργούν. Έπρεπε να βρούμε έναν τρόπο να τα κάνομε να μας αποκαλύψουν τα μυστικά τους και τον βρήκαμε» λέει ο κ. Περάκης. «Ο καθηγητής Wang και εγώ αποφασίσαμε να στραφούμε στους πολύ μικρούς χρόνους. Όλοι γνωρίζομε ότι οι πολύψηλές ενέργειες σε επιταχυντές όπως το CERN μπορούν να αποκαλύψουν νέα Φυσική. Το ίδιο συμβαίνει αν εστιάσομε στους πολύ μικρούς χρόνους, οι οποίοι περνούσαν απαρατήρητοι μέχρι\nσήμερα. Εμείς προσπαθήσαμε να καταλάβομε το πώς ακριβώς αλλάζει ο μαγνητισμός όταν τον φωτίσει ένας παλμός λέιζερ με πολύ μικρή διάρκεια. Καταφέραμε να «φωτογραφίσουμε» την εξέλιξη του μαγνητισμού σε πραγματικούς χρόνους. Και μέσα από αυτή τη «φωτογράφιση» ανακαλύψαμε τη μικροσκοπική διαδικασία που μαγνητίζει το υλικό».\nΤι σχέση έχει το φώς με το μαγνητισμό; «Ένας παλμός λέιζερ κάνει πολύ περισσότερα από το να ζεσταίνει ένα υλικό, εφόσον βέβαια ξέρεις πώς να τον χρησιμοποιήσεις. Το ηλεκτρικό πεδίο του λέιζερ κάνει τα ηλεκτρόνια να ταλαντώνονται με ελεγχόμενο τρόπο. Τα ηλεκτρόνια είναι 10,000 φορές πιο ελαφριά από τα άτομα, και για το λόγο αυτό η κίνηση τους σε πολύ μικρούς χρόνους καθορίζεται από τους νόμους της κβαντομηχανικής και όχι της κλασικής Φυσικής του Νεύτωνα. Καθώς πηδάνε στα γειτονικά τους άτομα, ανταποκρινόμενα στο ηλεκτρικό πεδίο όπως τους επιτάσσουν οι νόμοι της κβαντομηχανικής, τα φωτισμένα ηλεκτρόνια αλλάζουν τις θεμελιώδεις φυσικές διαδικασίες που γεννάνε τον ίδιο το μαγνητισμό. Έτσι, με τη βοήθεια της κβαντομηχανικής, το φώς δημιουργεί τοπικά μαγνητισμό ενώ ακόμα διαρκεί ο παλμός του λέιζερ, σε λιγότερο από 100 φεμτο-δευτερόλεπτα (10-13 δευτερόλεπτα). Δηλαδή, το λέιζερ μαγνητίζει το υλικό πριν προλάβουν τα άτομα να κάνουν μια ολόκληρη ταλάντωση! Αυτό το πετυχαίνει δημιουργώντας μια κβαντομηχανική επαλληλία διαφορετικών καταστάσεων σπίν. Καθώς αυξάνουμε την ένταση του φωτός, το παραπάνω φαινόμενο εξαπλώνεται απότομα σε όλο το υλικό και αλλάζει τη συνολική μαγνητική κατάσταση. Αυτό δεν θα μπορούσε να συμβεί αν απλώς αλλάζει η θερμοκρασία του υλικού. Νεώτερα αποτελέσματα από γνωστές πειραματικές ομάδες των ΗΠΑ επαληθεύουν τις παρατηρήσεις μας με άλλες τεχνικές. Το υλικό δεν είναι πλέον το ίδιο μετά το τέλος ενός και μόνο υπερ-βραχέος παλμού φωτός λέιζερ!».\nΗ μεγάλη ταχύτητα και η τεράστια μαγνήτιση που παρατήρησαν οι ερευνητές πληρούν τις βασικές προϋποθέσεις που απαιτούνται για να μπορούν να χρησιμοποιηθούν για την κατασκευή μαγνητικής μνήμης και για την επεξεργασία πληροφορίας με ταχύτητες πολλών terahertz. «Η νέα στρατηγική και οι νέες ιδέες που προτείνομε βασίζονται στη χρήση κβαντικών οπτικών μεθόδων για τον έλεγχο του μαγνητισμού. Δείξαμε ότι αυτά τα πειράματα μπορούν να πετύχουν πολύ περισσότερα από το να υλοποιήσουν ένα πολύ γρήγορο θερμόμετρο όπως εν πολλοίς πιστεύαμε μέχρι σήμερα. Τα αποτελέσματά μας ανοίγουν ένα νέο δρόμο, που μπορεί να οδηγήσει την τεχνολογία να επιτύχει το άνω επιτρεπτό όριο ταχύτητας επεξεργασίας της πληροφορίας. Αυτό είναι μια από τις μεγαλύτερες προκλήσεις της σπιντρονικής, δηλαδή της νέας τεχνολογίας που θα βασίζεται στο σπίν αντί στο φορτίο του ηλεκτρονίου όπως οι σημερινές ηλεκτρονικές συσκευές. Ο ρόλος της Φυσικής είναι να δείχνει το δρόμο στην Τεχνολογία. Η ανακάλυψη του «Κβαντικού Φεμτο-Μαγνητισμού» είναι εν δυνάμει ένας τέτοιος σηματοδότης».


Φωτίου: Στα Κέντρα Κοινότητας με ΑΦΜ και ΑΜΚΑ όλα τα επιδόματα\nΕΙΔΗΣΕΙΣ 14/02/2018 - 10:25 | Author: Newsroom\nΣτα 240 Κέντρα Κοινότητας που θα λειτουργούν στη χώρα με ΑΦΜ και ΑΜΚΑ, οι πολίτες θα μπορούν να μάθουν όλα τα επιδόματα που δικαιούνται, τόνισε στην ομιλία της, η αναπληρώτριας Υπουργού Εργασίας, Κοινωνικής Ασφάλισης και Κοινωνικής Αλληλεγγύης, Θ. Φωτίου κατά την συζήτηση επί του νομοσχεδίου «Μετεξέλιξη του Οργανισμού Γεωργικών Ασφαλίσεων σε Οργανισμό Προνοιακών Επιδομάτων και Κοινωνικής Αλληλεγγύης (Ο.Π.Ε.Κ.Α.) και λοιπές διατάξεις».\nΑκολουθούν βασικά σημεία της ομιλίας της κ. Θ. Φωτίου:\n«Το νέο σύστημα κοινωνικής προστασίας δεν είναι μνημονιακό, είναι όλο δικής μας σύλληψης. Αναλαμβάνουμε, λοιπόν, την ταυτότητα αναδιοργάνωσης όλου του προνοιακού συστήματος. Θα ήθελα να σας δείξω αυτή τη διαφάνεια (Πυλωνες κοινωνικής Προστασίας)\nΑυτό είναι όλη η σύλληψη για το νέο προνοιακό κράτος, το νέο σύγχρονο κράτος κοινωνικής προστασίας.\nΑριστερά σας έχετε τον ένα πυλώνα, αυτόν που έχετε ψηφίσει το 2016. Ήταν ο εθνικός μηχανισμός. Τι ήταν ο εθνικός μηχανισμός; Για πρώτη φορά ήταν ένα ενιαίο γεωπληροφοριακό σύστημα, δηλαδή ψηφιακή τεχνολογία τελευταίας γενιάς, που προλαμβάνει πιθανά ανθρώπινα λάθη.\nΕίναι λοιπόν ένας ενιαίος γεωπληροφοριακός μηχανισμός, που έχει 3 μητρώα. Το ένα είναι των ωφελούμενων, δηλαδή αφορά όλη την Ελληνική κοινωνία. Εν δυνάμει ωφελούμενοι είναι 10 εκατομμύρια Έλληνες, με τον ΑΦΜ τους, με τον ΑΜΚΑ τους, οι οποίοι πάνε στα 240 Κέντρα Κοινότητας -σήμερα λειτουργούν 205- που έχουν αυτό το σύστημα.\nΟ ενδιαφερόμενος πολίτης, λοιπόν, πάει σε αυτά τα Κέντρα και ρωτάει τι πρέπει να του δώσει το κράτος, ποια είναι τα δικαιώματά του. Την απάντηση δίνει το Κέντρο Κοινότητας, που είναι μέσα στους δήμους, κάτι που εσείς ψηφίσατε, ειδικά η Δημοκρατική Συμπαράταξη, που ψήφισε τα Κέντρα Κοινότητας να είναι μέσα στην Κοινωνική Υπηρεσία του δήμου και όχι στα ΚΕΠ. Αυτή είναι η κοινωνική πολιτική, που εμείς λέμε ότι πρέπει να την κάνουν οι δήμοι.\nΥποδέχονται, λοιπόν, όλους τους ανθρώπους, τους ενημερώνουν για τα δικαιώματά τους, όπως πού θα βάλουν το παιδί τους, σε ποιο πρόγραμμα να πάνε κλπ., βοηθούν τον πολίτη, που δεν ξέρει, να κάνει εκείνη τη στιγμή ηλεκτρονικά την αίτησή του. Στη συνέχεια διασταυρώνονται έξι βάσεις δεδομένων του κράτους, για πρώτη φορά στην Ελλάδα, και το σύστημα απαντά, αν ο πολίτης είναι δικαιούχος για παράδειγμα του οικογενειακού επιδόματος, και πότε θα το πάρει στο λογαριασμό που έχει δηλώσει.\nΕμείς, τον επόμενο μήνα θα δώσουμε το ίδιο σύστημα σε όλους τους δήμους της χώρας, τους 325. Δεν θα υπάρχει δήμος που δεν θα μπορεί να παράσχει αυτή την υπηρεσία, είτε έχει είτε δεν έχει Κέντρο Κοινότητας, καθώς Κοινωνική Υπηρεσία έχει. Άρα, μπορεί να το κάνει μέσα από την Κοινωνική του Υπηρεσία.\nΤι κάνει αυτό το σύστημα; Την ίδια ώρα, που ο πολίτης ρωτάει, on line μεταβιβάζει την πληροφορία στις 13 Περιφέρειες και στο Υπουργείο, για να μαθαίνουμε κάθε μέρα τι συμβαίνει σε όλη την Ελλάδα. Μήπως ξέρετε με ποιον τρόπο θα το μαθαίναμε από τους 54 υπαλλήλους που βρήκαμε στην πρόνοια;\nΑυτό το νομοσχέδιο θα μείνει στο ελληνικό κράτος, είναι μεγάλη τομή.\nΒλέπετε στο διάγραμμα, πώς συνδέονται τα Κέντρα Κοινότητας με τον ΟΠΕΚΑ, που είναι ο δεύτερος πυλώνας. Δηλαδή, μόλις ο πολίτης κάνει την αίτηση, αφού διασταυρωθούν τα στοιχεία του, περνάει αμέσως στον ΟΠΕΚΑ και πάει στις διευθύνσεις του, πάλι ηλεκτρονικά και εκεί αποδίδονται τα επιδόματα.\nΌπως γνωρίζετε, οι δήμοι μας έλεγαν ότι δεν μπορούν άλλο με την επιβάρυνση που είχαν επωμιστεί από τα αναπηρικά επιδόματα.\nΜε ρωτήσατε: «Έχετε καταγράψει κυρία Υπουργέ τα επιδόματα πόσα ήταν;». Βεβαίως, ήταν 150. Η τρόικα έλεγε ότι ήταν περισσότερα από 200. Είναι 150 επιδόματα από διάφορες Περιφέρειες, Δήμους, ΟΓΑ, Υπουργεία. Αυτό το θεωρείτε σωστό; Να μην μπορεί δηλαδή το κράτος να διασταυρώσει τα πάντα; Να μην μπορεί κάθε πολίτης να πηγαίνει με αξιοπρέπεια να ζητάει τα δικαιώματά του και να τα παίρνει, έχοντας εμπιστοσύνη ότι δεν παρεμβαίνει κανένας και μάλιστα αυτό να γίνεται γρήγορα.\nΓι’ αυτό βλέπετε ότι ο ΟΠΕΚΑ έχει και αυτός ένα ψηφιακό πυλώνα, άμεσα συνδεδεμένο με τον άλλο ψηφιακό πυλώνα (του Εθνικού Μηχανισμού). Δεν μπορούσε να γίνει κοινωνικό κράτος κοινωνικής προστασίας στην Ελλάδα με ελάχιστους υπαλλήλους και μ’ ένα πολυδιασπασμένο σύστημα.\nΓι’ αυτό λέω ότι είναι η υπερηφάνειά της Κυβέρνησής μας που το κάνει. Όλο το σύστημα είναι μηχανογραφημένο και ηλεκτρονικό. Κατά συνέπεια, αποκλείει τις πελατειακές σχέσεις και τις παρεμβάσεις οποιουδήποτε υπουργού, δημάρχου ή βουλευτή.\nΤέλος, με ρωτήσατε «Ελεγκτικούς μηχανισμούς έχετε κυρία Φωτίου; γιατί μπορεί το μηχανογραφημένο σύστημα να τα κάνει όλα λάθος». Ο ΟΠΕΚΑ είναι και ελεγκτικός μηχανισμός. Για πρώτη φορά στο ελληνικό κράτος, τα προνοιακά επιδόματα και όλες οι παροχές έχουν ελεγκτικό μηχανισμό και αυτός είναι ο ΟΠΕΚΑ με τους 270 εργαζόμενούς του.\nΔηλαδή ξέρουμε ότι κάπου, κάτι δεν πάει καλά, πηγαίνει ο ΟΠΕΚΑ και ελέγχει. Ποτέ υπήρχε αυτό; Ενιαίος μηχανισμός, λοιπόν, ελέγχου με ανωνυμία, που δεν έχει να κάνει με την εντοπιότητα και τους «γνωστούς» του καθενός. Πρέπει να ξαναδώσουμε στον Έλληνα πολίτη την εμπιστοσύνη στο κράτος, την εμπιστοσύνη ότι το κράτος τον φροντίζει και δεν του κάνει χάρες, ούτε προσπαθεί να υφαρπάξει την ψήφο του».\nΟΠΕΚΑ: Καταβάλλεται το επίδομα των 1.000 ευρώ σε πολύτεκνες μητέρες\nNews Tag: ΑΜΚΑΑΦΜΕΠΙΔΟΜΑΕΠΙΔΟΜΑ ΠΡΟΝΟΙΑΣΚΕΝΤΡΑ ΚΟΙΝΟΤΗΤΑΣΚΕΝΤΡΑ ΚΟΙΝΩΝΙΚΗΣ ΠΡΟΝΟΙΑΣΟΓΑΟΠΕΚΑΠΡΟΝΟΙΑΚΑ ΕΠΙΔΟΜΑΤΑΦΩΤΙΟΥ


Δραματικές συσκέψεις με την τρόικα για την 5η δόση - Newsit.gr\nNewsit / Οικονομία / Δραματικές συσκέψεις με την τρόικα για την 5η δόση\nΔραματικές συσκέψεις με την τρόικα για την 5η δόση\nΔημοσιεύθηκε: 29.05.2011 | 21:32\nΑισιόδοξος ο Γ. Παπακωνσταντίνου για την εξέλιξη των συνομιλιών. Η Λανγκάρντ μας βάζει “χέρι” και ο Ολι Ρεν ζητεί περικοπή δαπανών και επιτάχυνση των αποκρατικοποιήσεων.\nΤην αισιοδοξία του για την εξέλιξη των διαπραγματεύσεων με την τρόικα, εκφράζει με γραπτή δήλωσή του ο υπουργός Οικονομικών, Γιώργος Παπακωνσταντίνου, ο οποίος εκτιμά ότι θα ολοκληρωθούν με επιτυχία τις επόμενες ημέρες.\n«Οι διαπραγματεύσεις με τους εκπροσώπους της Ευρωπαϊκής Ένωσης, της Ευρωπαϊκής Κεντρικής Τράπεζας και του Διεθνούς Νομισματικού Ταμείου για το Μεσοπρόθεσμο Πρόγραμμα Δημοσιονομικής Στρατηγικής, τις αναγκαίες παρεμβάσεις για το 2011 και το πρόγραμμα αποκρατικοποιήσεων και αξιοποίησης της δημόσιας περιουσίας εξελίσσονται ικανοποιητικά και εκτιμούμε ότι θα ολοκληρωθούν επιτυχώς τις επόμενες μέρες», τονίζει στη δήλωσή του ο κ. Παπακωνσταντίνου.\nΤην ίδια ώρα, η Γαλλίδα υπουργός Οικονομικών Κριστίν Λαγκάρντ μας βαθμολογεί με ΜΗΔΕΝ για τις ιδιωτικοποιήσεις και μας βάζει… άγριο »χέρι».\nΣε συνέντευξή της στο γαλλικό ραδιόφωνο Europe1 η υπουργός Οικονομικών μίλησε για «πολιτική κόπωση» στην εφαρμογή του προγράμματος στήριξης στην Ελλάδα αποκλείοντας παράλληλα κάθε πιθανότητα αναδιάρθρωσης του ελληνικού χρέους. «Διότι», εξήγησε, «όταν δείχνουμε αλληλεγγύη στην Ελλάδα με το πρόγραμμα υποστήριξης των 110 δισ. περιμένουμε σαν ανταπόδοση τις προσπάθειες της».\nΗ κυρία Λαγκάρντ, που θεωρείται φαβορί για την ηγεσία του ΔΝΤ, μας κατηγορεί για μεγάλες καθυστερήσεις: »Θα πρέπει η Ελλάδα να προχωρήσει στις ιδιωτικοποιήσεις που δυστυχώς δεν ξεκίνησε ακόμη και σε ορισμένες διαρθρωτικές αλλαγές καθώς και σε απελευθέρωση ορισμένων τομέων και επαγγελμάτων.Υπήρχε δέσμευση για τα πρώτα 15 δισ. από τις ιδιωτικοποιήσεις, για την ώρα όμως έχουμε μηδέν».\nΣτην παρατήρηση του δημοσιογράφου ότι «μιλάτε όπως η Μέρκελ και οι Γερμανοί», η υπουργός Οικονομικών της Γαλλίας απάντησε «όχι, μιλώ στο όνομα μιας ισορροπίας που θα πρέπει να σεβαστούμε».Στο ερώτημα εάν θεωρεί πιθανή την αναδιάρθρωση του χρέους η υπουργός για ακόμα μια φορά απάντησε ξεκάθαρα «όχι «.\nΚατά της αναδιάρθρωσης τάχθηκε και το μέλος του εκτελεστικού συμβουλίου της Ευρωπαϊκής Κεντρικής Τράπεζας Χοσέ Μανουέλ Γκονθάλεθ-Παράμο σε συνέντευξή του στην ισπανική εφημερίδα Λα Βανγκουάρδια. Ο Γκονθάλεθ-Παράμο σημείωσε επίσης ότι η Ελλάδα πρέπει να ανταποκριθεί στους στόχους για το χρέος της που έχουν συμφωνηθεί με την ΕΕ και το Διεθνές Νομισματικό Ταμείο. «Η Ελλάδα πρέπει να εκπληρώσει τη συμφωνία που ήδη υπάρχει. Αν έπειτα από ένα χρόνο υπάρχει κάποιο μέρος της που δεν έχει υλοποιηθεί τότε θα πρέπει να λάβει επιπρόσθετα μέτρα.\nΌταν οι άνθρωποι μιλούν για αναδιάρθρωση του χρέους της δεν γνωρίζουν τί σημαίνει αυτό».\nΣτο μεταξύ ο Ολι Ρεν με συνέντευξη του στο γερμανικό περιοδικό Spiegel στέλνει αυστηρό μήνυμα στην Αθήνα να διορθώσει τα δημοσιονομικά της και να επιταχύνει τις ιδιωτικοποιήσεις. Χαρακτηρίζει την κατάσταση πολύ σοβαρή και επισημαίνει ότι και οι Ευρωπαίοι θέτουν τους ίδιους όρους με το ΔΝΤ για την εκταμίευση της 5ης δόσης. Ο Όλι Ρεν κάνει, μάλιστα, ειδική αναφορά στον δημόσιο τομέα ζητώντας να γίνουν κι άλλες περικοπές, ενώ αφήνει αιχμές για τη στάση της Κυβέρνησης από το Φεβρουάριο και μετά, παρά τις προειδοποιήσεις που είχε λάβει.\nΤην ίδια ώρα, το ΔΝΤ διαψεύδει δημοσίευμα του Spiegel ότι η τρόικα διαπιστώνει πως κανένας στόχος του προγράμματος δεν έχει επιτευχθεί. “Πρόσφατα δημοσιεύματα που αναφέρουν πως γνωρίζουν τα της έκθεσης της τροίκας είναι αναληθή” λέει το ΔΝΤ. “Οι συζητήσεις μας με τις ελληνικές αρχές είναι σε εξέλιξη, γίνεται πρόοδος και αναμένεται σύντομα να ολοκληρωθούν” προσθέτει σε ανακοίνωση που εκδόθηκε, μετά την αναστάτωση.\nΤο Spiegel αναφέρει σε σημερινό δημοσίευμα ότι ΔΝΤ, ΕΚΤ και Κομισιόν “βλέπουν” στην έκθεση αξιολόγησης του Ιουνίου ότι όλοι οι στόχοι του προγράμματος έχουν πέσει έξω, υπονοώντας ότι η Ελλάδα δεν θα πάρει την επόμενη δόση της βοήθειας.Σύμφωνα με το δημοσίευμα, το κλιμάκιο της τρόικας προειδοποιεί ότι οι αποκλίσεις από την εφαρμογή του προγράμματος θα έχουν «μοιραίες συνέπειες» με νέα πλήγματα στην πιστοληπτική φερεγγυότητα της χώρας. Έτσι θα καταστεί αδύνατο για την Ελλάδα να δανειστεί από τις αγορές 25 δισ. ευρώ, όπως έχει συμφωνηθεί, αναφέρει το περιοδικό.\nΤο δημοσίευμα αναφέρει ότι “το έλλειμμα είναι πάνω από το στόχο, γιατί η ελληνική κυβέρνηση συνεχίζει να δαπανά πάνω από όσα είχαν συμφωνηθεί και επιπλέον τα έσοδα από τους φόρους είναι λιγότερα από τα προβλεπόμενα”.\nΠροσθέτει ότι το ΔΝΤ έχει ήδη δηλώσει ότι δεν πρόκειται να εκταμιεύσει τη δόση 12 δισ. ευρώ της 29ης Ιουνίου αν οι στόχοι δεν επιτευχθούν και η Ευρώπη δεν δεσμευτεί ότι θα συνεχίσει τη χρηματοδότηση της Ελλάδας για το 2012. Παραθέτει μάλιστα και τη δήλωση του Όλι Ρεν που λέει ότι “εμείς οι Ευρωπαίοι θέτουμε τους ίδιους όρους. Θα αποφασίσουμε για περαιτέρω χρηματοδότηση με βάση την έκθεση της τρόικας. Η κατάσταση είναι πολύ σοβαρή”.\nTo Spiegel αναφέρεται ειδικά στις αποκρατικοποιήσεις τονίζοντας ότι η Αθήνα έχει εντολή να προχωρήσει τάχιστα με ιδιωτικοποίηση δημόσιας περιουσίας πρός μείωση του χρέους αναφέροντας μάλιστα ότι σύμφωνα με την τρόικα ο εθνικός πλούτος έχει αξία 330 δισεκατομμύρια ευρώ.\nΣτην έκτακτη συνεδρίαση του Eurogroup, πιθανότατα στις 6 Ιουνίου, θα συζητηθεί το πόρισμα τις τρόικας για την αξιολόγηση της ελληνικής οικονομίας και θα αποφασίσουν εαν μας δώσουν την 5η δόση του δανείου. Σύμφωνα με ανώτατο ευρωπαίο αξιωματούχο : » Ο κ. Γιούνγκερ δεν επιθυμεί να αφήσει τις εξελίξεις να τρέχουν μέχρι τις 20 Ιουνίου οπότε και είναι η τακτική συνεδρίαση του Eurogroup, πέντε μόλις μέρες πριν την κρίσιμη Σύνοδο Κορυφής της ΕΕ».\nΠροηγουμένως ο Ζ.Κ.Γιούνγκερ θα συναντηθεί στο Παρίσι με τον γάλλο πρόεδρο Νικολά Σαρκοζί ενώ έχει ήδη μιλήσει με την γερμανίδα καγκελάριο Άνγκελα Μέρκελ.\n»Δώσαμε στους Έλληνες 110 δισ. και αυτοί χαλάρωσαν»


Η διαιτολόγος καταρρίπτει πέντε διατροφικούς μύθους που δεν περίμενες - Savoir Ville\nby Sophia Tziotziou/ Ιούλιος 25, 2019\nΕίναι πέντε διατροφικοί κανόνες που ακούς και ξανακούς. Ισχύουν όμως;\nΠρέπει να πίνεις οπωσδήποτε 8 ποτήρια νερό την ημέρα\nΕίναι γνωστό πως η κατανάλωση νερού είναι βασική για την εύρυθμη λειτουργία του ανθρώπινου οργανισμού. Ωστόσο, οι ανάγκες σε νερό κρίνονται ανάλογα με το φύλο, την ηλικία, τη σωματική δραστηριότητα και τις περιβαλλοντικές συνθήκες. Σύμφωνα με τις συστάσεις της Ευρωπαϊκής Αρχής Ασφάλειας Τροφίμων (EFSA), γυναίκες και άντρες αντίστοιχα μπορούν να καταναλώνουν 2 με 2,5 λίτρα νερό την ημέρα απ’ όλες τις πηγές δηλαδή φρούτα, γιαούρτι και λαχανικά. Έχει υπολογιστεί πως το 20-30% του νερού που χρειάζεσαι ημερησίως προσλαμβάνεται από στερεά τρόφιμα και το 70% από το νερό. Όποτε, μη μετράτε και ξαναμετράτε τα ποτήρια του νερού. Τέλος, μπορείς να βάλεις γεύση αρωματίζοντας το νερό σου με δυόσμο, λεμόνι, γκρέιπφρουτ και αγγούρι, ώστε να είναι πιο ευχάριστη η ενυδάτωση σου και χωρίς επιπλέον θερμίδες!\nΤα light προϊόντα δε βοηθούν στην απώλεια βάρους\nΥπάρχει μια παρανόηση γύρω από τα light προϊόντα καθώς πολλοί θεωρούν πως τα light τρόφιμα δε παχαίνουν. Τα light προϊόντα αποτελούν έναν ισχυρό σύμμαχο στην προσπάθεια απώλειας βάρους, εφόσον καταναλώνονται στα πλαίσια ενός ισορροπημένου διαιτολογίου και ενεργού τρόπου ζωής. Με βάση τη νομοθεσία τροφίμων, «light» θεωρούνται τρόφιμα και ροφήματα με 30% λιγότερη ενέργεια σε σχέση με τα «κανονικά», οπότε light δεν σημαίνει «καθόλου θερμίδες» μπορείς να καταναλώνεις αλόγιστα. Κοιτώντας τις ετικέτες γιαουρτιού πλήρες σε λιπαρά και γιαουρτιού χαμηλό σε λιπαρά το πρώτο παρέχει 93 θερμίδες ενώ το δεύτερο 70. Στα πλαίσια μιας ισορροπημένης διατροφής τα light τρόφιμα μπορούν να μειώσουν τις θερμίδες και να σε βοηθήσουν στην απώλεια βάρους εφόσον καταναλώνονται με μέτρο.\nΔίαιτα για τοπικό λίπος\nΔεν υπάρχει ειδική δίαιτα για το τοπικό λίπος. Η κατανομή του λίπους στο κάθε σώμα είναι θέμα λιποαποθηκών και γονιδίων. Ορισμένοι άνθρωποι έχουν μεγαλύτερες λιποαποθήκες στους γλουτούς ή πόδια κάποιοι άλλοι στην κοιλιά ή και χέρια. Στα πλαίσια ενός τρόπου ζωής με ισορροπημένη διατροφή και σωματική άσκηση θα χάσεις βάρος και λίπος από ολόκληρο το σώμα σου και στα σημεία που οι λιποαποθήκες σου είναι μεγαλύτερες το λίπος θα επιμένει όπως είναι φυσικό. Οι γυναίκες τείνουν να έχουν μεγαλύτερες λιποαποθήκες στους γλουτούς και στα πόδια και όπως είναι λογικό σε αυτές τις περιοχές παρουσιάζεται ανθεκτικότητα των λιποκυττάρων. Οπότε απέφυγε να διαβάζεις και να ακούς ανυπόστατες τάσεις της εποχής!\nΠρέπει να κόψεις τους υδατάνθρακες για να χάσεις βάρος\nΈνας ακόμη μύθος που καλά κρατεί μέσα στα χρόνια είναι η απαγόρευση των υδατανθράκων στην προσπάθεια για απώλεια βάρους. Μη φοβάσαι να καταναλώσεις υδατάνθρακες, απλώς πρόσεχε τις μερίδες. Ένας εύκολος τρόπος διατήρησης της μερίδας σε φυσιολογικά όρια είναι το πιάτο του USDA (myplate), χωρίζοντας το πιάτο στη μέση το ¼ του πιάτου να αποτελείται από υδατάνθρακες, το υπόλοιπο ¼ από πρωτεϊνη και το ½ από λαχανικά. Η αύξηση του βάρους οφείλεται στην μεγαλύτερη ενεργειακή πρόσληψη από την απαιτούμενη.\nΤα «καλά» λιπαρά δε παχαίνουν\nΤα καλά λιπαρά τα οποία περιέχονται στα ψάρια, στο ελαιόλαδο, στο αβοκάντο και στους ξηρούς καρπούς είναι ιδιαίτερα ωφέλιμα για τον οργανισμό σου. Ωστόσο, δεν παύουν να ανήκουν στα λιπαρά και να είναι φορτωμένα με υψηλό ενεργειακό περιεχόμενο. Κάθε γραμμάριο λίπους σε προμηθεύει με 9 θερμίδες, που είναι κάτι παραπάνω από διπλάσιες αν τις συγκρίνουμε με τους υδατάνθρακες και τις πρωτεΐνες που αποδίδουν 4 θερμίδες ανά γραμμάριο. Κράτησε το μέτρο, μη κάνεις αλόγιστη χρήση γιατί σε αυτή την περίπτωση ακόμα και η σαλάτα σου μπορεί να αποτελέσει θερμιδική «βόμβα». Μέτρον άριστον.\nΣοφία Τζιότζιου, Τηλ. 2410410633, Πανός 9, Λάρισα, Instagram: nutrisophia\nΜήπως τελικά η Monica ήταν η πιο καλοντυμένη...\n6 μυστικά για τη μαγειρική που χρειάζεται...


Ποτέ δεν είναι νωρίς για να γίνεις καλλιτέχνης | Newsbomb\n25 Φεβρουαρίου 2011 14:40\nΠοτέ δεν είναι νωρίς για να γίνεις καλλιτέχνης\nΘέλετε να περάσετε τέλεια και συνάμα να δημιουργήσετε ένα έργο τέχνης...\nΘέλετε να περάσετε τέλεια και συνάμα να δημιουργήσετε ένα έργο τέχνης που θα σας μείνει για πάντα; Εμείς σας δίνουμε την ιδέα, εσείς βάλτε το παιδί.\nΠολύ συχνά, οι ιδέες όσον αφορά στο τι μπορεί να παίξει ένας γονιός με το παιδί του μέσα σ' ένα διαμέρισμα, εξαντλούνται. Γι' αυτό πρέπει να είστε ιδιαίτερα δημιουργικές, ούτως ώστε να βγάλουν και τα παιδιά σας την δημιουργικότητά τους στην επιφάνεια.\nΜια πολύ καλή και ιδιαίτερα διασκεδαστική ιδέα που πετυχαίνει ακόμα περισσότερο όταν πραγματοποιείται σε συνδυασμό με άλλα παιδάκια, είναι η ακόλουθη: παίρνετε μπεζ ρολό πλάτους ενός μέτρου και μήκους απροσδιορίστου. Το απλώνετε στο πάτωμα και αφήνετε το παιδί να ξαπλώσει επάνω του.\nΚάποιο άλλο παιδί ή εσείς, ζωγραφίζετε το περίγραμμα του μικρού και όταν τελειώσετε με αυτό, γεμίζει (ή γεμίζουν αν είναι πολλά παιδιά) το περιεχόμενο της φιγούρας όπως αυτά θέλουν. Είτε με κολάζ, είτε ζωγραφίζοντας με κηρομπογιές, τέμπερες ή οτιδήποτε σχετικό. Στη συνέχεια τα υπόλοιπα παιδιά ξαπλώνουν με τη σειρά και κάνουν το ίδιο, φροντίζοντας να αλλάζουν πάντα τη στάση, η οποία είναι πάντα κάτι τελείως τρελό. Το αποτέλεσμα είναι εντυπωσιακό και τα παιδιά κυριολεκτικά το γλεντάνε!


Τα Αρσάκεια Γυμνάσια Ψυχικού διοργάνωσαν και εφέτος με εξαιρετική επιτυχία, για ένατη συνεχή χρονιά, την εκδήλωση με τίτλο «Ημέρες Σταδιοδρομίας».\nΗ εκδήλωση αυτή, που εντάσσεται στο πλάισιο τού Σχολικού Επαγγελματικού Προσανατολισμού στα Αρσάκεια Σχολεία, πραγματοποιήθηκε τη Δευτέρα 4 και την Τετάρτη 6 Φεβρουαρίου 2019 στο Θέατρο των Αρσακείων Σχολείων Ψυχικού.\nΣτις «Ημέρες Σταδιοδρομίας» προσκλήθηκαν γονείς μαθητών, καταξιωμένοι στον επαγγελματικό τους χώρο, για να μιλήσουν στους μαθητές τής Γ΄ τάξης σχετικά τους τομείς απασχόλησης, με τις συνθήκες εργασίας, τις επαγγελματικές προοπτικές, καθώς και τα τυπικά και ουσιαστικά προσόντα που απαιτούνται για μια επιτυχημένη σταδιοδρομία.\nΣκοπός τής προσπάθειας αυτής είναι η έγκυρη και αξιόπιστη ενημέρωση των μαθητών για τον κόσμο των επαγγελμάτων, ώστε να ενισχυθεί η επαγγελματική τους ανάπτυξη.\nΔευτέρα 4 Φεβρουαρίου 2019: οι κ. Ευαγγελία Αργυρίου, ψυχίατρος Παιδιών και Εφήβων, Γεώργιος Κολιόπουλος γεωπόνος- εντομολόγος, PhD, στο Μπενάκειο Φυτοπαθολογικό Ινστιτούτο, Δημήτριος Νίκας, μηχανικός Παραγωγής και Διοίκησης, Master Business Finance, και Διευθύνων Σύμβουλος τής Medtronic Hellas, Πηνελόπη Νικολαΐδου-Τοΐλου, δασκάλα Ειδικής Αγωγής, Βασιλική Παπαευθυμίου, νομική σύμβουλος Ναυτιλιακής Εταιρείας, Ευάγγελος Συρίγος, αναπληρωτής καθηγητής Διεθνούς Δικαίου και Εξωτερικής Πολιτικής τού Παντείου Πανεπιστημίου, Παναγιώτης Χάμψας, γραφίστας, τεχνολόγος Γραφικών Τεχνών, Ευάγγελος Χατζηνίκος, δασολόγος- περιβαλλοντολόγος - βιοοικολόγος.\nΤετάρτη 6 Φεβρουαρίου 2019: οι κ. Σπυρίδων Γεωργουλέας, δικαστής - Εφέτης, Σταύρος Γυφτόπουλος αρχιτέκτων-μηχανικός, αναπληρωτής καθηγητής τής Αρχιτεκτονικής Σχολής τού Ε.Μ.Π., Απόστολος Ζαγγογιάννης, χημικός-μηχανικός, τεχνικός διευθυντής στην εταιρεία Vitex Ομίλου Γιαννίδη, Μαριλία Νικολαΐδου, χειρουργός, μαιευτήρας-γυναικολόγος, PhD, MSc – έρευνα στη γυναικεία αναπαραγωγή, Ευθυμία Πεξαρά-Γρηγοροπούλου, κτηνίατρος, MSc, επιθεωρητής ΕΦΕΤ, Βασίλειος Σεψάς, πυραγός, αξιωματικός βάρδιας στον 6ο Πυροσβεστικό Σταθμό Αθηνών.\nΟι δεκατέσσερεις προσκεκλημένοι ομιλητές εντάχθηκαν σε δύο πάνελ των τεσσάρων και δύο των τριών ατόμων. Στην αρχή καθένας έκανε μια εισήγηση 15 λεπτών, με την οποία μετέφερε στους μαθητές, με τη βοήθεια πλούσιου οπτικοακουστικού υλικού, τις γνώσεις και τις εμπειρίες του, παρέχοντάς τους χρήσιμες πληροφορίες σχετικά με τον επαγγελματικό του χώρο.\nΣτο τέλος των εισηγήσεων όλων των ομιλιτών τού πάνελ τού πάνελ ακολουθούσε συζήτηση με τα παιδιά, την οποία συντόνιζαν οι καθηγητές Επαγγελματικού Προσανατολισμού κ. Παντελής Κατηνιώτης και Κατερίνα Σουφλιά. Κατά τη διάρκειά της τα παιδιά είχαν την ευκαιρία να θέσουν ερωτήσεις γενικού περιεχομένου προς όλους τους ομιλητές, αλλά και να διατυπώσουν τις απορίες τους σχετικά με συγκεκριμένα σημεία των ομιλιών που άκουσαν, και τους προβληματισμούς τους για το μέλλον.\nΤην επιμέλεια τής εκδήλωσης είχαν οι Διευθύντριες των Αρσακείων Γυμνασίων Ψυχικού κ. Σοφία Γρατσία και Έφη Ταμπακάκη, ενώ την ευθύνη τής οργάνωσής της είχαν οι καθηγητές-Σύμβουλοι Επαγγελματικού Προσανατολισμού κ. Κατερίνα Σουφλιά και Παντελής Κατηνιώτης.


23 Νοεμβρίου Άγιος Αμφιλόχιος Ικονίου: Ο Μεγάλος Καππαδόκης πατέρας.. | iEllada.gr\n23 Νοεμβρίου Άγιος Αμφιλόχιος Ικονίου: Ο Μεγάλος Καππαδόκης πατέρας..\n22/11/2020 - 21:40\nΓεννήθηκε στην Καισάρεια το 344. Οι γονείς του ονομαζόταν Αμφιλόχιος και Λιβύη. Ήταν επίσης αδελφός της Θεοδοσίας, μητέρας της περίφημης διακόνισσας αγίας Ολυμπιάδας και εξάδελφος του αγίου Γρηγορίου του Ναζιανζηνού.\nΣπούδασε στις ονομαστές σχολές της Καισάρειας και άσκησε το επάγγελμα του δικηγόρου στην Κωνσταντινούπολη από το 364 έως το 370.\nΤο 373 κοιμήθηκε ο επίσκοπος Ικονίου Ιωάννης. Ο Αμφιλόχιος είδε ένα όραμα, με το οποίο καλούνταν από το Θεό να ποιμάνει την χηρεύουσα επισκοπή.\nΟ ταπεινός ασκητής όμως δεν αποδέχτηκε αρχικά την θεϊκή πρόσκληση, φοβούμενος ότι ήταν δαιμονική παγίδα. Ακολούθησε και δεύτερη οπτασία, όπου ένας άγγελος του διαμήνυσε τη θεία βουλή και για να τον πείσει, τον οδήγησε στο ναό να συμπροσευχηθούν.\nΕκεί συνάντησε επτά επισκόπους, των γύρω επισκοπών, οι οποίοι είχαν δει και αυτοί το ίδιο όραμα. Με την ψήφο όλων εκλέχτηκε και χειροτονήθηκε επίσκοπος Ικονίου το 373.\nΗ επισκοπική του διακονία υπήρξε θαυμαστή. Ποίμανε την τοπική Εκκλησία θεάρεστα. Με την ρητορική του δεινότητα κήρυττε συνεχώς και έτρεφε πνευματικά τα λογικά του πρόβατα που του εμπιστεύτηκε ο Θεός.\nΑπέκτησε κύρος και φήμη ώστε του επέτρεπε να διευθετεί προβλήματα που ανέκυπταν και σε όμορες επισκοπές. Παρενέβαινε με πνεύμα διάκρισης και σοφίας διασφαλίζοντας την ειρήνη και ορθοτομώντας το λόγο της αληθείας.\nΣυντάσσει σπουδαία θεολογικά έργα, μέσω των οποίων εκφράζει την πίστη της Εκκλησίας και στηλιτεύει τις κακόδοξες διδασκαλίες, οι οποίες ήταν σε φοβερή έξαρση την εποχή εκείνη και ταλάνιζαν την Εκκλησία.\nΙδιαιτέρως σε έξαρση ήταν η αίρεση του Αρείου, της οποία οι ψευδεπίσκοποι είχαν καταλάβει τις περισσότερες επισκοπές της Ανατολής, με την ανοχή και τη βοήθεια των αρειανόφρονων αυτοκρατόρων.\nΟ ίδιος ο Αμφιλόχιος υπέφερε τα πάνδεινα από τους διωγμούς των αρειανών της περιοχής του.\nΤην ίδια εποχή δύο εξίσου επικίνδυνοι αιρεσιάρχες ο Μακεδόνιος και ο Ευνόμιος έκαναν την εμφάνισή τους και απειλούσαν την αλήθεια της Εκκλησίας, με τις κατά του Αγίου Πνεύματος κακοδοξίες τους.\nΜετέβη ο Αμφιλόχιος στην Κωνσταντινούπολη, όπου έπεισε τον Μ. Θεοδόσιο να στηρίξει την Εκκλησία.\nΓια το λόγο αυτό συγκλήθηκε από τον αυτοκράτορα η Β΄ Οικουμενική Σύνοδος στην Κωνσταντινούπολη το 381, στην οποία έλαβε μέρος και ο άγιος Αμφιλόχιος, μαζί με άλλους 149 θεοφόρους Πατέρες, στην οποία αποκρυσταλλώθηκε το ορθόδοξο δόγμα και συμπληρώθηκε το Σύμβολο της Πίστεως.\nΗ συμβολή του αγίου Αμφιλοχίου υπήρξε καθοριστική στις εργασίες της Συνόδου, όπου ο θεοφόρος και μορφωμένος επίσκοπος κατόρθωσε να αποδείξει τις πλάνες των αιρεσιαρχών. Ως ευγνωμοσύνη προς αυτόν ο Θεοδόσιος αποφάσισε να κτίσει δύο περίλαμπρους ναούς στο Ικόνιο, το ναό της Αγίας Σοφίας και του Βαπτιστού Ιωάννου.\nΟ Αμφιλόχιος επέστρεψε στην επισκοπή του όπου εργάστηκε δραστήρια, ξεριζώνοντας τις κακοδοξίες. Έζησε μια αγία ζωή και κοιμήθηκε ειρηνικά το 394.\nΗ κηδεία του υπήρξε πάνδημη και η αγιότητά του δεν άργησε να φανεί με θαύματα που γινόταν στον χαριτόβρυτο τάφο του. Η μνήμη του εορτάζεται στις 23 Νοεμβρίου.\nΟ άγιος Αμφιλόχιος έχει τη δική του συμβολή στην ανάπτυξη της Θεολογίας της Εκκλησίας μας, σε μια εποχή που ενδογενείς και εξωγενείς παράγοντες πάσχιζαν να νοθεύσουν τη γνήσια εκκλησιαστική παράδοση.\nΜαζί με τους φίλους του Μ. Βασίλειο και Γρηγόριο Νύσσης, καθώς και τον εξάδελφό του άγιο Γρηγόριο Θεολόγο, αποτελούν τις τέσσερις μεγάλες και μοναδικές χαρισματικές προσωπικότητες, οι οποίοι κλήθηκαν από το Θεό να θεμελιώσουν το ορθόδοξο δόγμα σε μια δύσκολη ιστορική περίοδο, διότι η αλήθεια της Εκκλησίας μας είναι συνώνυμη με τη σωτηρία.\nΕξέφρασαν με ακρίβεια την αυτοσυνειδησία της Εκκλησίας, γι’ αυτό χαρακτηρίζονται ως θεοφόροι και χαρακτηρίζονται ως οι αυθεντίες της Θεολογίας μας.\nΕκτός αυτού η συμβολή, τόσο του αγίου Αμφιλοχίου, όσο και των άλλων τριών Καππαδοκών Πατέρων, υπήρξε καθοριστική για την ομαλή μετάβαση της ανθρωπότητας από τον καταρρέοντα και ημιθανή αρχαίο κόσμο στη νέα εύρωστη χριστιανική εποχή.\nΜόνο αυτοί μπόρεσαν να διακρίνουν τις όποιες αξίες του παρελθόντος, τις εναρμόνισαν, τις ενέταξαν και τις διέσωσαν στο νέο πνευματικό μέγεθος, τον Χριστιανισμό και θεμελίωσαν έτσι τον απαράμιλλο ελληνοχριστιανικό πολιτισμό, τη βάση του συγχρόνου παγκόσμιου πολιτισμού.\nΑντίθετα μ’ αυτούς, άλλοι σύγχρονοί τους, όπως ο ανεδαφικός παγανιστής Ιουλιανός, προσκολλημένοι δουλικά στο νεκρό προχριστιανικό παρελθόν, δε μπόρεσαν να δουν τη ροή της ιστορίας, προβάλλοντας στείρα αντίσταση, με αποτέλεσμα την οικτρή αποτυχία τους και τον διαχρονικό στιγματισμό της ουτοπικής τους προσπάθειας!\n23 Νοεμβρίου Άγιος Αμφιλόχιος Ικονίου